**Program**: PROGRAMUL TRANSPORT 2021-2027

**Prioritate**: Prioritatea 4. Creșterea eficienței căilor ferate române

**Obiectiv specific**: RSO3.1. Dezvoltarea unei rețele TEN-T sustenabile, reziliente în fața schimbărilor climatice, inteligente, sigure, durabile și intermodale (Fondul European de Dezvoltare Regională)

**Obiectiv specific**: RSO3.1. Dezvoltarea unei rețele TEN-T sustenabile, reziliente în fața schimbărilor climatice, inteligente, sigure, durabile și intermodale (Fondul de Coeziune)

**CREȘTEREA EFICIENȚEI CĂILOR FERATE ROMÂNE**

**GHIDUL SOLICITANTULUI**

**Apeluri de proiecte**:

* Proiecte pentru creșterea eficienței căilor ferate române, pe rețeaua TEN-T Comprehensive (implementare proiecte de investiții, inclusiv proiecte fazate din perioada de finanțare 2014-2020, precum și sprijin pentru pregătire proiecte noi) – Fondul European de Dezvoltare Regională – Cod apel PT/87/PT\_P4/OP3/RSO3.1/PT\_A18
* Proiecte pentru creșterea eficienței căilor ferate române, pe rețeaua TEN-T Core (implementare proiecte de investiții, inclusiv proiecte fazate din perioada de finanțare 2014-2020, precum și sprijin pentru pregătire proiecte noi) – Fondul de coeziune - Cod apel PT/91/PT\_P4/OP3/RSO3.1/PT\_A17
* Proiecte pentru creșterea eficienței căilor ferate române - sprijin pentru creșterea capacității administrative a beneficiarului – Fondul de coeziune - Cod apel PT/92/PT\_P4/OP3/RSO3.1/PT\_A17

Contents

[***1*** ***PREAMBUL, ABREVIERI ȘI GLOSAR*** 6](#_Toc142639532)

[*1.1* *Preambul* 6](#_Toc142639533)

[*1.2* *Abrevieri* 6](#_Toc142639534)

[*1.3* *Glosar* 7](#_Toc142639535)

[***2*** ***ELEMENTE*** ***DE CONTEXT*** 9](#_Toc142639536)

[*2.1* *Informații* *generale Program* 9](#_Toc142639537)

[*2.2* *Prioritatea/Fond/Obiectiv de politică/Obiectiv specific* 10](#_Toc142639538)

[*2.3* *Reglementări europene și naționale, cadrul strategic, documente programatice aplicabile* 10](#_Toc142639539)

[***3*** ***ASPECTE SPECIFICE APELULUI DE PROIECTE*** 12](#_Toc142639540)

[*3.1* *Tipul de apel* 12](#_Toc142639541)

[*3.2* *Forma de sprijin (granturi; instrumentele financiare; premii)* 12](#_Toc142639542)

[*3.3* *Bugetul alocat apelului de proiecte* 13](#_Toc142639543)

[*3.4* *Rata de cofinanțare* 13](#_Toc142639544)

[*3.5* *Zona/zonele geografică(e) vizată(e) de apelul de proiecte* 14](#_Toc142639545)

[*3.6* *Acțiuni sprijinite în cadrul apelului* 14](#_Toc142639546)

[*3.7* *Grup țintă vizat de apelul de proiecte* 15](#_Toc142639547)

[*3.8* *Indicatori* 15](#_Toc142639548)

[*3.8.1* *Indicatori de realizare* 15](#_Toc142639549)

[*3.8.2* *Indicatori de rezultat* 16](#_Toc142639550)

[*3.8.3* *Indicatori suplimentari specifici apelului de proiecte (dacă este cazul)* 17](#_Toc142639551)

[*3.9* *Rezultatele așteptate* 17](#_Toc142639552)

[*3.10* *Operațiune de importanță strategică* 18](#_Toc142639553)

[*3.11* *Investiții teritoriale integrate* 18](#_Toc142639554)

[*3.12* *Dezvoltare locală plasată sub responsabilitatea comunității* 18](#_Toc142639555)

[*3.13* *Reguli privind ajutorul de stat* 19](#_Toc142639556)

[*3.14* *Reguli privind instrumentele financiare* 19](#_Toc142639557)

[*3.15* *Acțiuni interregionale, transfrontaliere și transnaționale* 19](#_Toc142639558)

[*3.16* *Principii orizontale* 19](#_Toc142639559)

[*3.17* *Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice* 21](#_Toc142639560)

[*3.18* *Caracterul durabil al proiectului* 22](#_Toc142639561)

[*3.19* *Acțiuni menite să garanteze egalitatea de șanse, de gen, incluziunea și nediscriminarea* 23](#_Toc142639562)

[*3.20* *Teme secundare* 23](#_Toc142639563)

[*3.21* *Informarea și vizibilitatea sprijinului din fonduri* 23](#_Toc142639564)

[***4*** ***INFORMAȚII ADMINISTRATIVE DESPRE APELUL DE PROIECTE*** 24](#_Toc142639565)

[*4.1* *Data deschiderii apelului de proiecte* 24](#_Toc142639566)

[*4.2* *Perioada de pregătire a proiectelor* 24](#_Toc142639567)

[*4.3* *Perioada de depunere a proiectelor* 24](#_Toc142639568)

[*4.3.1* *Data și ora pentru începerea depunerii de proiecte* 24](#_Toc142639569)

[*4.3.2* *Data și ora închiderii apelului de proiecte* 25](#_Toc142639570)

[*4.4* *Modalitatea de depunere a proiectelor* 25](#_Toc142639571)

[***5*** ***CONDIȚII DE ELIGIBILITATE*** 25](#_Toc142639572)

[*5.1* *Eligibilitatea solicitanților și partenerilor* 25](#_Toc142639573)

[*5.1.1* *Cerințe privind eligibilitatea solicitanților și partenerilor* 25](#_Toc142639574)

[*5.1.2* *Categorii de solicitanți eligibili* 26](#_Toc142639575)

[*5.1.3* *Categorii de parteneri eligibili* 26](#_Toc142639576)

[*5.1.4* *Reguli și cerințe privind parteneriatul* 26](#_Toc142639577)

[*5.2* *Eligibilitatea activităților* 26](#_Toc142639578)

[*5.2.1* *Cerințe generale privind elibigilitatea activităților* 26](#_Toc142639579)

[*5.2.2* *Activități eligibile* 28](#_Toc142639580)

[*5.2.3* *Activitatea de bază* 29](#_Toc142639581)

[*5.2.4* *Activități neeligibile* 30](#_Toc142639582)

[*5.3* *Eligibilitatea cheltuielilor* 30](#_Toc142639583)

[*5.3.1* *Baza legală pentru stabilirea eligibilității cheltuielilor* 30](#_Toc142639584)

[*5.3.2* *Categorii și plafoane de cheltuieli eligibile* 31](#_Toc142639585)

[*5.3.3* *Categorii de cheltuieli neeligibile* 32](#_Toc142639586)

[*5.3.4* *Opțiuni de costuri simplificate. Costuri directe și costuri indirecte* 32](#_Toc142639587)

[*5.3.5* *Opțiuni de costuri simplificate.*  *Costuri unitare/sume forfetare și rate forfetare* 32](#_Toc142639588)

[*5.3.6* *Finanțare nelegată de costuri* 32](#_Toc142639589)

[*5.4* *Valoarea minimă și maximă eligibilă/nerambursabilă a unui proiect* 32](#_Toc142639590)

[*5.5* *Cuantumul cofinanțării acordate* 32](#_Toc142639591)

[*5.6* *Durata proiectului* 32](#_Toc142639592)

[*5.7* *Alte cerințe de eligibilitate a proiectului* 33](#_Toc142639593)

[***6*** ***INDICATORI DE ETAPĂ*** 36](#_Toc142639594)

[***7*** ***COMPLETAREA ȘI DEPUNEREA CERERILOR DE FINANȚARE*** 36](#_Toc142639595)

[*7.1* *Completarea formularului cererii* 36](#_Toc142639596)

[*7.2* *Limba utilizată în completarea cererii de finanțare* 40](#_Toc142639597)

[*7.3* *Metodolgia de justificare și detaliere a bugetului cererii de finanțare* 40](#_Toc142639598)

[*7.4* *Anexe și documente obligatorii la depunerea cererii* 41](#_Toc142639599)

[*7.5* *Aspecte administrative privind depunerea cererii de finanțare* 43](#_Toc142639600)

[*7.6* *Anexele și documente obligatorii la momentul contractării* 45](#_Toc142639601)

[*7.7* *Renunțarea la cererea de finanțare* 46](#_Toc142639602)

[***8*** ***PROCESUL DE EVALUARE, SELECȚIE ȘI CONTRACTARE A PROIECTELOR*** 46](#_Toc142639603)

[*8.1* *Principalele etape ale procesului de evaluare, selecție și contractare* 46](#_Toc142639604)

[*8.2* *Conformitate administrativă – DECLARAȚIA UNICĂ* 46](#_Toc142639605)

[*8.3* *Etapa de evaluare preliminară – dacă este cazul (specific pentru intervențiile FSE+)* 47](#_Toc142639606)

[*8.4* *Evaluarea tehnică și financiară. Criterii de evaluare tehnică și financiară* 48](#_Toc142639607)

[*8.5* *Aplicarea pragului de calitate* 49](#_Toc142639608)

[*8.6* *Aplicarea pragului de excelență* 49](#_Toc142639609)

[*8.7* *Notificarea rezultatului evaluării tehnice și financiare* 49](#_Toc142639610)

[*8.8* *Contestații* 49](#_Toc142639611)

[*8.9* *Contractarea proiectelor* 51](#_Toc142639612)

[*8.9.1* *Verificarea îndeplinirii condițiilor de eligibilitate* 51](#_Toc142639613)

[*8.9.2* *Decizia de acordare/respingere a finanțării* 52](#_Toc142639614)

[*8.9.3* *Definitivarea planului de monitorizare al proiectului* 52](#_Toc142639615)

[*8.9.4* *Semnarea contractului de finanțare /emiterea deciziei de finanțare* 53](#_Toc142639616)

[***9*** ***ASPECTE PRIVIND CONFLICTUL DE INTERESE*** 54](#_Toc142639617)

[***10*** ***ASPECTE PRIVIND PRELUCRAREA DATELOR CU CARACTER PERSONAL*** 55](#_Toc142639618)

[***11*** ***ASPECTE PRIVIND MONITORIZAREA TEHNICĂ ȘI RAPOARTELE DE PROGRES*** 55](#_Toc142639619)

[*11.1* *Rapoartele de progres* 55](#_Toc142639620)

[*11.2* *Vizitele de monitorizare* 56](#_Toc142639621)

[*11.3* *Mecanismul specific indicatorilor de etapă. Planul de monitorizare* 56](#_Toc142639622)

[***12*** ***ASPECTE PRIVIND MANAGEMENTUL FINANCIAR*** 57](#_Toc142639623)

[*12.1* *Mecanismul cererilor de prefinanțare* 57](#_Toc142639624)

[*12.2* *Mecanismul cererilor de plată* 57](#_Toc142639625)

[*12.3* *Mecanismul cererilor de rambursare* 58](#_Toc142639626)

[*12.4* *Graficul cererilor de prefinanțare/plată/rambursare* 58](#_Toc142639627)

[*12.5* *Vizitele la fața locului* 58](#_Toc142639628)

[***13*** ***MODIFICAREA GHIDULUI SOLICITANTULUI*** 59](#_Toc142639629)

[*13.1* *Aspectele care pot face obiectul modificărilor prevederilor ghidului solicitantului* 59](#_Toc142639630)

[*13.2* *Condiții privind aplicarea modificărilor pentru cererile de finanțare aflate în procesul de selecție (condiții tranzitorii)* 59](#_Toc142639631)

[***14*** ***ANEXE*** 59](#_Toc142639632)

# ***PREAMBUL, ABREVIERI ȘI GLOSAR***

# *Preambul*

Prezentul ghid a fost elaborat de Autoritatea de Management pentru Programul Transport (AM PT) și este adresat solicitanților de finanțare nerambursabilă pentru proiectele de investiții și de sprijinire a pregătirii proiectelor în sectorul de transport feroviar.

Prezenta versiune a ghidului respectă structura stabilită prin Anexa nr. 1 la Ordinul ministrului investițiilor și proiectelor europene nr. 1777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 (denumit OMIPE nr. 1777/2023).

Ghidul cuprinde paisprezece secțiuni și prezintă informații necesare pregătirii proiectului (secțiunile 2, 3, 5, 6, 9, 10, 13, 14) și transmiterii cererii de finanțare (secțiunea 7); descrierea etapelor apelului de proiecte (secțiunea 4), a evaluării proiectelor și încheierea contractului de finanțare (secțiunea 8) și implementarea proiectului (secțiunile 11 și 12).

Vă recomandăm ca, înainte de a începe completarea cererii de finanțare, să vă asiguraţi că aţi parcurs toate informaţiile din prezentul document şi să vă asigurați că aţi înţeles toate aspectele legate de specificul intervențiilor Priorității 5 – Creșterea atractivității transportului feroviar de călători.

În pregătirea cererilor de finanțare, la depunerea acestora, pe parcursul procesului de evaluare, selecție și contractare, precum și pe întreaga durată de implementare, solicitanții de finanțare, respectiv beneficiarii au obligația de a respecta legislația în vigoare la nivel național și european, inclusiv având în vedere modificările intervenite pe parcursul procesului de evaluare și, contractare a proiectelor, modificări intervenite ulterior lansării ghidurilor de finanțare.

Termenele din cadrul prezentului ghid pot fi suspendate de către AM PT în cazul în care, pe parcursul procesului de evaluare, selecție și contractare, apar probleme de legalitate, regularitate, conformitate de natură să afecteze verificarea.

În situația în care pe parcursul apelului de proiecte intervin modificări ale cadrului legal ori alte modificări de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere, se vor aduce completări sau modificări ale conținutului acestuia, prin publicarea unei versiuni revizuite.

# *Abrevieri*

* **AM PT** – Autoritatea de Management pentru Programul Transport 2021-2027
* **FC** – Fondul de Coeziune
* **FEDR** – Fondul European de Dezvoltare Regională
* **HG** – Hotărâre a Guvernului
* **MySMIS 2021/SMIS2021+** sau **SMIS 2021-2027** sau **MySMIS2021** – Aplicație informatică prin intermediul căreia se vor depune și aproba aplicațiile de finanțare
* **OP -** obiectiv de politică din cadrul Programului Transport 2021-2027
* **OS** - Obiectiv specific din cadrul Programului Transport 2021-2027
* **OUG** – Ordonanța de urgență a Guvernului
* **P4** - Prioritatea 4. *Creșterea eficienței căilor ferate române* din cadrul Programului Transport 2021-2027
* **PI** sau **PI 2021-2030** - Programul Investițional pentru dezvoltarea infrastructurii de transport pe perioada 2021-2030 aprobat prin HG nr. 1312/2021
* **PT** sau **PT 2021-2027** – Programul Transport 2021-2027 aprobat prin Decizia Comisiei Europeana C(2022) 9754 /16.12.2022
* **MIV –** Manual de Identitate Vizuală.

# *Glosar*

* **Apel de proiecte** - invitație publică adresată de către autoritatea de management/organismul intermediar, potrivit Regulamentelor europene, categoriilor de solicitanți eligibili stabiliți prin ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;
* **Cerere de finanțare** – documentul standardizat, disponibil în sistemul informatic MySMIS2021, prin care este solicitat sprijin financiar în cadrul unui program, în limitele permise de lege, pentru acoperirea costurilor de realizare ale unui proiect; în acest scop, in cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat precum și orice ale elemente necesare prevăzute în Ghidul Solicitantului și care sunt cuprinse în sistemul informatic MySMIS2021;
* **Cheltuieli eligibile** - cheltuielile efectuate de beneficiar pentru implementarea proiectelor finanțate în cadrul programelor operaționale, conform prevederilor art. 63 alin. (1) din Regulamentul (UE) 2021/1.060;
* **Cheltuieli neeligibile** - alte cheltuieli decât cele eligibile;
* **Contract de finanțare** - actul juridic, cu titlu oneros, de adeziune, încheiat între autoritatea de management/organismul intermediar, după caz, și beneficiar, astfel cum este definit la art. 2 pct. 9 din Regulamentul (UE) 2021/1.060, prin care se stabilesc drepturile și obligațiile corelative ale părților în vederea implementării operațiunilor;
* **Costuri directe** - acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul propus prin proiect. Pentru proiectele de infrastructura costurile directe vor fi costurile din devizului general așa cum sunt stabilite de HG 907/2016, cu modificările și completările ulterioare;
* **Costuri indirecte** - toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional;
* **Costuri unitare** - categorii specifice de costuri eligibile, clar identificate în prealabil printr-o trimitere la un cuantum pe unitate;
* **Declarația unică a solicitantului** – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării;
* **Ghidul Solicitantului** - documentul care stabilește condițiile acordării sprijinului în cadrul unui apel de proiecte;
* **Imunizare la schimbările climatice** - un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se în același timp respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050;
* **Indicator de realizare** - un indicator de măsurare a rezultatelor specifice ale intervenției;
* **Indicator de rezultat -** un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii;
* **Indicatori de etapă -** repere cantitative sau calitative față de care este apreciat progresul implementării unui proiect; în funcție de natura proiectelor, indicatorii de etapă pot reprezenta și stadii sau valori intermediare ale indicatorilor de realizare;
* **Lansare apel de proiecte** – data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021 de către autoritatea de management/organismul intermediar ;
* **Lider de parteneriat** - organism public sau privat care inițiază un proiect, solicită finanțare pentru acesta în scopul implementării în asociere cu alte entități și semnează contractul de finanțare;
* **Plan de monitorizare a proiectului** – plan inclus în contractul de finanțare, prin care se stabilesc jaloanele ce se vor monitoriza de către autoritatea de management/organismul intermediar pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea capacității autorității de management/organismului intermediar de monitorizare a proiectelor;
* **Prag de calitate** – prag minim de la care încolo se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme pentru procedurile de evaluare si selecție care nu presupun acordarea de punctaje;
* **Proiect** – ansamblu de activități și acțiuni care sunt cuprinse într-o cerere de finanțare depusă în cadrul unui apel public de proiecte și care este supusă procedurilor de evaluare/contractare și pentru care, cu respectarea prevederilor legale în vigoare se încheie un contract de finanțare;
* **Rate forfetare** - categorii specifice de costuri eligibile, clar identificate în prealabil, prin aplicarea unui procent;
* **Solicitant** - orice persoană juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021 în cadrul oricăruia dintre programele cofinanțate din Fondul European de Dezvoltare Regională, Fondul de Coeziune, Fondul Social European Plus și Fondul pentru o Tranziție Justă în perioada 2021-2027;
* **Sume forfetare** - categorii specifice de costuri eligibile, clar identificate în prealabil;
* **Valoarea totală a proiectului** - totalul fondurilor reprezentând contravaloarea contribuției din fonduri europene, valoarea cofinanțării publice și/sau private, precum și contravaloarea cheltuielilor publice și/sau private, altele decât cele eligibile.

# ***ELEMENTE*** ***DE CONTEXT***

# *Informații* *generale Program*

În data de 16.12.2022, prin Decizia de punere în aplicare *nr.C(2022) 9754 final*, Comisia Europeană a aprobat Programul “Transport” (denumit în continuare PT) pentru sprijin din partea Fondului European de Dezvoltare Regională (FEDR) și al Fondului de Coeziune (FC) pentru susținerea investițiilor ce răspund nevoilor de dezvoltare a României, identificate în Programul investițional pentru dezvoltarea infrastructurii de transport pe perioada 2021-2030 (PI), ce reprezintă strategia actualizată de implementare a Master Planului General de Transport al României (MPGT), document aprobat prin HG nr. 666/2016 și actualizat prin HG nr.1312/2021.

Viziunea pentru anul 2030 a Programului Transport (PT) 2021-2027 este de a avea în funcțiune în România o rețea de infrastructura de transport de înaltă calitate, care să asigure conectivitatea între România și restul Uniunii Europene, precum și între toate regiunile țării, în siguranță și în armonie cu obiectivele de neutralitate climatică și protecție a mediului.

Principala provocare a Programului Transport 2021-2027 o reprezintă recuperarea decalajului de dezvoltare a infrastructurii de transport a României concomitent cu atingerea obiectivelor europene de reducere a emisiilor de carbon și transferul spre o mobilitate durabilă și sigură.

În domeniul infrastructurii feroviare, acțiunile vizate vor fi focalizate pe obiectivele strategice la nivel european și nivel național, sintetizate în cadrul PI, respectiv, vor prioritiza continuarea modernizării coridoarelor rețelei TEN-T Centrale (Rin-Dunăre și Orient -East Med), ce compun coloana vertebrală a rețelei primare de cale ferată a României, care include exclusiv secțiuni situate pe rețeaua TEN-T Centrală.

Pe secțiunile de cale ferată situate pe coridoarele TEN-T modernizate se pot atinge viteze de deplasare de până la 160 km/h. Cu toate acestea, din cauza zonelor cu restricții și a materialului rulant învechit, vitezele medii comerciale și de deplasare sunt mai mici. Viteza comercială medie a trenurilor de călători la nivelul întregii rețele este de 46 km/h, indicând o deteriorare acută a infrastructurii feroviare. Toate aceste date au condus la un mod de transport neatractiv și necompetitiv, solicitând intervenții structurale pentru creșterea calității, eficienței și interoperabilității.

În ultimii 30 de ani, România a reușit să modernizeze mai puțin de 700 km din cei peste 10.000 km de căi ferate, acțiune realizată în principal cu fonduri UE. Astfel, din 2007 până în prezent au fost investiți aproximativ 5 mld. euro pentru modernizarea a 500 km de cale ferată dintr-un total de aprox. 2.400 km pe cale ferată care aparțin rețelei TEN-T centrale.

În loc de modernizări costisitoare, orientate către viteze mai mari, ceea ce înseamnă în cele mai multe cazuri reconstruirea liniilor pe aliniamente noi, noul concept se va baza pe reabilitarea liniilor existente pe aliniamentul actual.

În conformitate cu prioritățile identificate la nivelul PI, dezvoltarea rețelei feroviare românești este structurată pe 2 niveluri: un nivel aferent rețelei naționale primare constând din secțiuni ale rețelei TEN-T centrale și globale și ale altor rețele, precum și dintr-o rețea națională secundară formată din secțiuni ale rețelei globale TEN-T și din alte rețele. PI stabilește obiectivul de a finaliza cât mai mult posibil din rețeaua feroviară primară până în 2030 și din cea secundară până în 2050.

# *Prioritatea/Fond/Obiectiv de politică/Obiectiv specific*

* Obiectiv de politică 3: O Europă mai conectată prin dezvoltarea mobilității
* Prioritatea (P4) Creșterea eficienței căilor ferate române
* Fond: FEDR și FC
* Obiectivul Specific 3.1 (OS): Dezvoltarea unei rețele TEN-T, reziliente la schimbările climatice, inteligente, sigure, durabile și intermodale (Fondul European de Dezvoltare Regională)
* Obiectivul Specific 3.1 (OS): Dezvoltarea unei rețele TEN-T, reziliente la schimbările climatice, inteligente, sigure, durabile și intermodale (Fondul de Coeziune)

# *Reglementări europene și naționale, cadrul strategic, documente programatice aplicabile*

**I. Cadru financiar**

**Reglementări europene:**

* Regulamentul (UE) nr. 2021/1060 al Parlamentului European și al Consiliului *de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;*
* Regulamentul (UE) nr. 2021/1058 al Parlamentului European și al Consiliului *privind Fondul european de dezvoltare regională și Fondul de coeziune;*
* Regulamentul (UE) nr. 2020/2093 al Consiliului *de stabilire a cadrului financiar pentru perioada 2021 -2027;*
* Regulamentul (UE) nr. 2018/1046 al Parlamentului European *privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012*;

**Reglementări naționale:**

* Ordonanța de urgență nr.133/2021 *privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;*
* Hotărârea Guvernului nr. 829/2022 *pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;*
* Hotărârea Guvernului nr. 873/2022 *pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă*;
* Ordonanța de urgență nr. 66/2011 *privind prevenirea, constatarea şi sancţionarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora*;
* Ordonanța de urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027;

**Cadru strategic și documente programatice:**

* Acordul de parteneriat 2021-2027 aprobat prin Decizia de punere în aplicare C(2022)5132 final din 25.07.2022;
* Programul Transport aprobat prin Decizia CE C(2022) 9754 final/16.12.2022;
* Strategia pentru o mobilitate sustenabilă și inteligentă – înscrierea transporturilor europene pe calea viitorului COM/2020/789 final;
* Strategia pentru transport durabil;
* Programul Investițional pentru dezvoltarea infrastructurii de transport pentru perioada 2021 – 2030, aprobat prin HG nr. 1312/2021.

# ***ASPECTE SPECIFICE APELULUI DE PROIECTE***

# *Tipul de apel*

În cadrul Priorității 4 vor fi lansate trei apeluri necompetitive de proiecte, cu depunere continuă până la data închiderii apelurilor, pentru:

1. Proiecte pentru creșterea eficienței căilor ferate române, pe rețeaua TEN-T Comprehensive (implementare proiecte de investiții, inclusiv proiecte fazate din perioada de finanțare 2014-2020, precum și sprijin pentru pregătire proiecte noi) – Fondul European de Dezvoltare Regională –Cod apel PT/87/PT\_P4/OP3/RSO3.1/PT\_A18

2. Proiecte pentru creșterea eficienței căilor ferate române, pe rețeaua TEN-T Core (implementare proiecte de investiții, inclusiv proiecte fazate din perioada de finanțare 2014-2020, precum și sprijin pentru pregătire proiecte noi) – Fondul de coeziune - Cod apel PT/91/PT\_P4/OP3/RSO3.1/PT\_A17

3. Proiecte pentru creșterea eficienței căilor ferate române - sprijin pentru creșterea capacității administrative a solicitanților - Fondul de coeziune - Cod apel PT/92/PT\_P4/OP3/RSO3.1/PT\_A17

Evaluarea și selecția proiectelor depuse în cadrul prezentului apel se va realiza în baza principiului primul venit-primul evaluat.

Procesul de evaluare se va realiza în ordinea depunerii proiectelor în MySMIS2021/SMIS2021+ și poate fi suspendată în momentul în care valoarea nerambursabilă solicitată prin cererile de finanțare selectate atinge pragul de 200% din alocarea financiară a apelului de proiecte.

Astfel, proiectele ce parcurg etapele de evaluare și selecție, fiind admise la finanțare, vor putea fi contractate în ordinea depunerii cererilor de finanțare, conform principiului ”primul venit, primul evaluat”, în limita a 200% din alocarea financiară a apelului de proiecte, cu încadrarea în creditele de angajament aprobate anual cu această destinație prin legile bugetare anuale (a se vedea prevederile art. 15, alin. 1, lit. c) din OUG nr. 133/2021).

În cadrul acestui apel, proiectele retrase/respinse într-una din etapele procesului de evaluare, selecție și contractare, pot fi redepuse, cu încadrarea în perioada de depunere a cererilor de finanțare, acestea fiind considerate cereri de finanțare nou depuse.

# *Forma de sprijin (granturi; instrumentele financiare; premii)*

Investițiile prevăzute în cadrul acestei priorități se vor implementa prin grant acordat beneficiarului, restul finanțării fiind acoperit de bugetul de stat, inclusiv printr-un mecanism de supracontractare prevăzut de OUG nr. 133/2022 privind gestionarea financiară a fondurilor europene pentru perioada de programare 2021-2027, alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă. Chiar dacă beneficiarii au și venituri proprii, acestea sunt necesare pentru asigurarea activității curente și întreținerea infrastructurii existente.

# *Bugetul alocat apelului de proiecte*

Bugetul alocat apelului de proiecte este împărțit pe următoarele tipuri de acțiuni, după cum urmează:

|  |  |  |  |  |
| --- | --- | --- | --- | --- |
| **Nr crt.** | **Acțiune** | **Alocare PT (valoare netă în euro)** | **Total apel (euro)** | **Buget limită supracontractare (euro)** |
| 1. | Proiecte de modernizare a infrastructurii de transport feroviar amplasate pe rețeaua TEN-T Comprehensive – FEDR, inclusiv proiecte fazate din perioada de finantare 2014-2020 | *1.356.380.000* | *4.069.140.000* | *4.069.140.000* |
| 2. | Proiecte de modernizare a infrastructurii de transport feroviar amplasate pe rețeaua TEN-T Core – FC, inclusiv proiecte fazate din perioada de finantare 2014-2020 | *1.182.650.652* | *3.547.951.956* | *3.547.951.956* |
| 3. | Sprijin pentru întărirea capacității administrative a beneficiarilor - FC | *10.000.000* | *30.000.000* | *30.000.000* |
| **Total P 4** | | ***2,549,030,652*** | ***7,647,091,956*** | ***7,647,091,956*** |

\**Bugetul limită al apelului și Bugetul limită de supracontractare reprezintă nivelul maxim până la care AM PT primește cereri de finanțare, respectiv încheie contracte de finanțare (cca. 200% din alocarea netă la nivel de PT). Dacă acest nivel este atins înainte de 31.12.2025, apelul va fi suspendat cu posibilitatea de continuare, în funcție de sumele disponibile în urma evaluării, contractării și/sau a unor realocări. Totodată, alocările pe acțiuni pot fi modificate în funcție de solicitările primite, în corelare cu țintele indicatorilor de program.*

# *Rata de cofinanțare*

În elaborarea bugetului proiectului, solicitanții trebuie să aibă în vedere costurile necesare, indispensabile realizării proiectului și să le stabilească în mod rezonabil. Stabilirea bugetului presupune o bună cunoaștere a proiectului, în detaliu a activităților, astfel încât estimarea lui să fie cât mai realistă, pentru a fi evitate situațiile de supra-bugetare sau sub-bugetare.

În plus, la calcularea valorii eligibile a unei cheltuieli, trebuie să aibă în vedere legătura directă a acesteia cu proiectul.

Rata de cofinanțare a proiectelor de modernizare a infrastructurii feroviare, a proiectelor integrate orientate spre îmbunătățirea rapidă a calității serviciilor pe magistralele feroviare prioritare și a proiectelor privind întărirea capacității administrative a solicitanților este:

-Pentru toți solicitanții P4:

* 50% Fondul de Coeziune / Fondul European de Dezvoltare Regională, 50% Bugetul de Stat

|  |  |
| --- | --- |
| Valoarea maximă a finanțării acordate pentru costurile totale eligibile (FEDR/FC) | 50% (FEDR/FC) |
| Contribuție publică națională la finanțarea acordată (buget de stat) | 50% |

# *Zona/zonele geografică(e) vizată(e) de apelul de proiecte*

Zona geografică vizată de apelul de proiecte cuprinde întreg teritoriul României

# *Acțiuni sprijinite în cadrul apelului*

Prin P4 sunt sprijinite următoarele categorii de acțiuni:

* Modernizarea infrastructurii de transport feroviar amplasate pe rețeaua TEN-T Core (proiecte noi și proiecte fazate din perioada de finanțare 2014-2020);
* Reabilitarea/modernizarea infrastructurii de transport feroviar amplasate pe rețelei TEN-T Comprehensive (proiecte noi și proiecte fazate din perioada de finanțare 2014-2020), incluzând și proiecte de îmbunătățire a calității serviciilor pe magistralele prioritare, inclusiv măsuri de protecție a naturii și a biodiversității (infrastructură verde) în legătură directă cu infrastructura de transport feroviară;
* Acțiuni privind Implementarea Sistemului European de Management al Traficului Feroviar (ERTMS nivel 2) pe infrastructura feroviara modernizată;
* Sprijin pentru pregătirea proiectelor de investiții în domeniul reabilitării/modernizării căilor ferate din România amplasate pe rețeaua TEN-T;
* Eficientizarea sectorului feroviar (electrificarea liniilor, eficiență energetică etc.) conform prioritizării din PI, pe rețeaua TEN-T;
* Îmbunătățirea mersului de tren (frecvență mai mare, mers cadențat);
* Modernizarea gărilor, prioritare fiind cele situate pe rețeaua TEN-T (corelat cu prioritizarea din PI);
* Eliminarea restricțiilor de viteză cu cost redus (e.g. înlocuirea schimbătoarelor, etc.);
* Implementarea altor măsuri care asigură îmbunătățirea serviciilor;
* Reabilitare poduri, podețe, tuneluri;
* Modernizarea trecerilor la nivel cu calea ferată;
* Asistență tehnică acordată Companiei Naționale de Căi Ferate ”CFR” – SA (CNCF CFR SA) pentru întărirea capacității administrative în vederea creșterii capacității de implementare a proiectelor, cu condiția ca această asistență să fie anterior aprobată în cadrul unui Plan de Acțiune agreat între solicitanți și AM PT 2021-2027.

Activitățile eligibile aferente fiecărei categorii de acțiuni sunt detaliate la pct. 5.2 din prezentul ghid

# *Grup țintă vizat de apelul de proiecte*

În cadrul acestei priorități principalele grupuri țintă sunt utilizatorii căilor ferate din România, în special operatorii de transport feroviar de marfă și operatorii de transport feroviar public de călători, dar și populația generală care călătorește cu trenul.

# *Indicatori*

# *Indicatori de realizare*

Indicatorii de realizare pentru cele trei apeluri aferente P4 sunt:

|  |  |  |  |
| --- | --- | --- | --- |
| **Fond** | **ID** | **Indicator** | **Unitate de măsură** |
| FEDR | RCO 47 | Lungimea căilor ferate noi sau reabilitate – TEN-T | Km |
| RCO 49 | Lungimea căilor ferate reconstruite sau modernizate – TEN-T | Km |
| RCO 109 | Lungimea căilor ferate în funcțiune echipate cu sistemul european de management al traficului feroviar – TEN-T | Km |
| RCO 53 | Gări și halte feroviare noi sau modernizate | Nr. stații |
| SOI1 | Documentații tehnico-economice | Nr. |
| FC | RCO 47 | Lungimea căilor ferate noi sau reabilitate – TEN-T | Km |
| FC | SOI1 | Documentații tehnico-economice | Nr. |
| FC | SOI2 | Progresul implementarii planului de actiune pentru cresterea capacitatii administrative | % |

Definițiile indicatorilor și indicații privind cuantificarea acestora:

***RCO 47*** – Lungimea căilor ferate noi sau reabilitate – TEN-T, UM=km: Reprezintă lungimea căilor ferate nou construite sau reabilitate situate pe rețeaua Transeuropeană de transport definită conform prevederilor Regulamentului 1315/2013. Reabilitarea se referă la lucrări semnificative în cale care au ca rezultat creșterea capacității și calității liniei. Unitatea de măsură se referă la lungimea unui fir de cale ferată, prin urmare pentru cale ferată dublă numărul de kilometrii se numără pentru ambele linii - length is to be interpreted in terms of track length (i.e 1 km de linie de cale ferată dublă = 2 km de fir de cale ferată). Indicatorul include intervențiile în ERTMS. Pentru a fi contabilizată secțiunea de cale ferată trebuie să fie fizic finalizată și să îndeplinească toate condițiile pentru a fi pusă în operare.

***RCO 49*** – Lungimea căilor ferate reconstruite sau modernizate – TEN-T – TEN-T, UM=km:

Acest indicator se referă la lungimea totală a căilor ferate reconstruite sau modernizate (intervenții ce vizează aspecte de electrificare, viteză operațională, înnoiri și creșterea eficienței liniei de cale ferată utilizând aliniamentul existent) situate pe rețeaua Transeuropeană de transport definită conform prevederilor Regulamentului 1315/2013. Unitatea de măsură se referă la lungimea unui fir de cale ferată, prin urmare pentru cale ferată dublă numărul de kilometrii se numără pentru ambele linii - length is to be interpreted in terms of track length (i.e 1 km de linie de cale ferată dublă = 2 km de linie (fir) de cale ferată). Indicatorul nu acoperă intervențiile în ERTMS, care sunt cuprinse în RCO109. Pentru a fi contabilizată secțiunea de cale ferată trebuie să fie fizic finalizată și să îndeplinească toate condițiile pentru a fi pusă în operare.

***RCO 109***– Lungimea căilor ferate în funcțiune echipate cu sistemul european de management al traficului feroviar – TEN-T, UM=km:

Se referă lungimea căilor ferate nou construite, reabilitate sau modernizate echipate cu Sistemul European de Management al Traficului Feroviar (ERTMS) - nivelul 2 situate pe rețeaua Transeuropeană de transport definită conform prevederilor Regulamentului 1315/2013. Unitatea de măsură se referă la lungimea echipării cu ERTMS – nivelul 2 a lungimii unui fir de cale ferată, prin urmare pentru cale ferată dublă numărul de kilometrii se numără pentru ambele linii - length is to be interpreted in terms of track length (i.e 1km de linie de cale ferată dublă echipată cu ERTMS = 2 km de linie (fir) de cale ferată echipată cu ERTMS). Pentru a fi contabilizată secțiunea de cale ferată dotată cu ERTMS trebuie să arate instalarea sistemului la un nivel care să permită operarea acestuia conform specificațiilor tehnice de nivel 2 din documentele de reglementare.

***RCO 53***– Gări și halte feroviare noi sau modernizate UM=număr stații:

Se referă la stațiile feroviare nou construite sau modernizate aflate pe rețeaua Transeuropeană de transport definită conform prevederilor Regulamentului 1315/2013 construite sau modernizate separat de proiectele care vizează reabilitarea unor secțiuni mai lungi de cale ferată și care la rândul lor ar putea include lucrări la stații CF. Modernizarea gărilor se referă la măsuri ce vizează creșterea confortului și siguranței pasagerilor, inclusiv pentru pasagerii cu deficiențe de mobilitate, dar și la măsuri de reducere a zgomotului etc.

***SOI 1***- Documentații tehnico-economice, UM= număr de documentații:

Prin acest indicator se cuantifică documentațiile tehnico-economice – studii de fezabilitate – necesare pentru realizarea investițiilor primare, fiind finanțate în cadrul aceluiași apel. Valoarea de bază a acestui indicator este 0.

***SOI 2*** - Progresul implementării Planului de acțiune pentru creșterea capacității administrative, UM= %:

Prin acest indicator se urmărește progresul în implementarea măsurilor de creștere a capacității administrative la CNCFR CFR SA– beneficiarul fondurilor alocate prin intermediul acestei priorități. Măsurile de capacitate administrativă vizate de indicator sunt cele cuprinse în Planul de acțiune pentru creșterea capacității administrative avizat la nivel național (Roadmap for Administrative Capacity Building). Valoarea de bază a acestui indicator este 0.

# *Indicatori de rezultat*

Indicatorii de realizare vor demonstra contribuția la indicatorul de rezultat:

|  |  |  |  |  |  |
| --- | --- | --- | --- | --- | --- |
| **Fond** | **ID** | **Indicator** | **Unitate de măsură** | **Valoare de bază** | **Țintă (2029)** |
| FEDR | RCR 101 | Economii de timp datorită îmbunătățirii infrastructurii feroviare | zile-utilizator /an (pasager) | 0 | 93,80 |
| RCR 58 | Număr anual de utilizatori de căi ferate nou construite, reabilitate, reconstruite sau modernizate | pasager-km / an | 33.580.000 | 80.592.000 |
| RCR 59 | Transport de marfă pe căile ferate | tone-km / an | 100.740.000 | 151.110.000 |
| FC | RCR 101 | Economii de timp datorită îmbunătățirii infrastructurii feroviare | zile-utilizator /an (pasager) | 0 | 97,6 |
| RCR 58 | Număr anual de utilizatori de căi ferate nou construite, reabilitate, reconstruite sau modernizate | pasager-km / an | 35.040.000 | 84.096.000 |
| RCR 59 | Transport de marfă pe căile ferate | tone km / an | 105.120.000 | 157.680.000 |

Definițiile indicatorilor și indicații privind cuantificarea acestora:

***RCR 101***- Economii de timp datorită îmbunătățirii infrastructurii feroviare , UM= zile – utilizator/an:

Acest indicator ilustrează economiile de timp urmare a reabilitării sau modernizării secțiunilor de cale ferată sprijinite prin această prioritate. Este un indicator care prezintă timpul economisit de utilizator (pasager și marfă) ca urmare a deplasării mai rapide pe infrastructura reabilitată/modernizată. Valoarea este estimată a fi atinsă la un an după realizarea completă a intervențiilor.

***RCR 58*** - Număr anual de utilizatori de căi ferate nou construite, reabilitate, reconstruite sau modernizate, UM= Pasager Km/an:

Acest indicator prezintă numărul de pasager-km călătoriți pe calea ferată nou construită, reabilitată sau modernizată. Valoarea obținută se va evalua ex-post la un an de la finalizarea și punerea în operare a investiției.

***RCR 59***- Transport de marfă pe căile ferate, UM= Tone Km/an:

Prin acest indicator se cuantifică greutatea totală netă a mărfii transportate pe infrastructura feroviară nou construită, reabilitată sau modernizată. Valoarea se va calcula ex-post după punerea în operare a infrastructurii.

# *Indicatori suplimentari specifici apelului de proiecte (dacă este cazul)*

Pe lângă indicatorii obligatorii menționați anterior, fiecare proiect va avea și indicatori fizici.

NOTĂ:

Indicatorii de realizare vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare, în baza propriilor proceduri și a prevederilor contractuale.

În cererea de finanţare se vor prelua indicatorii de realizare (din sistemul informatic MySMIS2021/SMIS2021+, Secțiunea Indicatori prestabiliți).

# *Rezultatele așteptate*

Se așteaptă ca prin realizarea rețelei primare de infrastructură feroviară a României să se contribuie semnificativ la îmbunătățirea conectivității și mobilității europene, transfrontaliere și naționale, diminuarea disparităților regionale, creșterea siguranței feroviare, cu impact asupra creșteri numărului de utilizatori pentru transportul de marfă și persoane. Având în vedere corelarea cu investițiile aferente Planul Național pentru Reformă și Reziliență (PNRR) (modernizare completă, renewal, quick wins, centralizări) și Mecanismul Pentru Interconectarea Europei (CEF), în cadrul PT sunt propuse la finanțare proiecte situate exclusiv pe rețeaua TEN-T.

**Principalul rezultat** urmărit prin promovarea investițiilor prevăzute în cadrul P4, O.S. 3.1 urmărește ca parametrii tehnici vizați de noile investiți în rețeaua primară să fie aliniați cu cei prevăzuți pentru rețeaua TEN-T (centrală) în cadrul Regulamentului 1315/2013, în particular electrificare, ERTMS nivel 2, viteza liniei de 100 km/h, ecartament de 1435 mm, treceri la nivel cu bariere automate și posibilitatea circulației trenurilor de 740 m lungime. Având în vedere aceste considerente, se încurajează utilizarea modernizării on-line cu condiția introducerii ERTMS și modernizării/reconstrucției structurilor necesare.

|  |  |  |  |  |
| --- | --- | --- | --- | --- |
| **ID** | **Indicator** | **Unitate de măsură** | **Obiectiv de etapă (2024)** | **Țintă (2029)** |
| **FEDR** | | | | |
| RCO 47 | Lungimea căilor ferate noi sau reabilitate – TEN-T | Km | 0 | 184 |
| RCO 49 | Lungimea căilor ferate reconstruite sau modernizate – TEN-T | Km | 0 | 64 |
| RCO 109 | Lungimea căilor ferate în funcțiune echipate cu sistemul european de management al traficului feroviar – TEN-T | Km | 0 | 64 |
| RCO 53 | Gări și halte feroviare noi sau modernizate | Nr. stații | 0 | 16 |
| SOI1 | Documentatii tehnico-economice | Nr. | 0 | 1 |
| **FC** | | | | |
| RCO 47 | Lungimea căilor ferate noi sau reabilitate – TEN-T | Km | 0 | 240 |
| SOI1 | Documentatii tehnico-economice | Nr. | 0 | 1 |
| SOI2 | Progresul implementarii planului de actiune pentru cresterea capacitatii administrative | % | 20 | 100 |

# *Operațiune de importanță strategică*

Operațiunile prevăzute în cadrul acestei priorități sunt considerate a fi operațiuni de importanță strategică, așa cum sunt acestea definite la art 2 pct. 5 din Regulamentul (UE) 2021/1.060 și constituie anexa la Programul Transport 2021 – 2027 – Apendicele 3.

Conform prevederilor Regulamentului mai sus amintit, operațiunile din cadrul prezentei priorități aduc o contribuție semnificativă la realizarea obiectivelor programului și vor face obiectul unei monitorizări și al unor măsuri de comunicare speciale.

# *Investiții teritoriale integrate*

Nu se aplică prezentului apel.

# *Dezvoltare locală plasată sub responsabilitatea comunității*

Nu se aplică prezentului apel.

# *Reguli privind ajutorul de stat*

Regula ajutorului de stat nu se aplică pentru proiectele depuse în cadrul Priorității 4. În conformitate cu Modelul Analitic nr. 9[[1]](#footnote-1) de aplicare a Regulilor privind Ajutorul de Stat în domeniile infrastructurii feroviare, de metrou și transport local, proiectele de dezvoltare / modernizare a infrastructurii de transport feroviar nu intră sub incidența ajutorului de stat, deoarece infrastructura care urmează a fi realizată reprezintă infrastructură publică de stat, aceasta fiind administrată de CNCF CFR SA, în calitate de administrator al infrastructurii de transport feroviar, desemnat conform legislaţiei în vigoare.

# *Reguli privind instrumentele financiare*

Nu se aplică prezentului apel.

# *Acțiuni interregionale, transfrontaliere și transnaționale*

Nu se aplică prezentului apel.

# *Principii orizontale*

Respectarea cadrului legal este obligatorie pentru orice solicitant sau beneficiar de finanțare din fondurile UE. Cerințele minime privind integrarea principiilor orizontale în cadrul proiectelor se referă la facilitarea tuturor condițiilor care să conducă la respectarea legislației în domeniu.

În cadrul proiectului se va face o descriere a modului în care proiectul respectă legislația (acte normative, politici publice) în domeniul egalității de șanse și dezvoltării durabile.

**Şanse egale**

Egalitatea de şanse și de tratament are la bază participarea deplină și efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum și asigurarea accesibilității, principiul egalității de șanse și de tratament trebuie încorporat ca parte integrantă a diverselor stadii din ciclul de viață al unui proiect: definire și planificare, implementare, monitorizare și evaluare.

Proiectul trebuie să descrie acțiunile specifice de promovare a egalității de șanse și prevenire a discriminării de gen, pe criterii de origine rasială sau etnică, religie sau credință, dizabilitate, vârstă sau orientare sexuală luând în considerare nevoile diferitelor grupuri-țintă expuse riscului acestor tipuri de discriminare și, mai ales, cerințele pentru asigurarea accesibilității pentru persoanele cu dizabilităţi.

Secțiunea aferentă din cererea de finanțare va detalia modul în care legislația aplicabilă va fi respectată în selecția membrilor UIP implicați în implementarea proiectului. De asemenea se va detalia modul în care legislația privind asigurarea accesului persoanelor cu dizabilități se aplică și va fi respectată în realizarea infrastructurii.

**Dezvoltarea durabilă**

Proiectul va promova dezvoltarea durabilă, în primul rând, prin finanțare unor activităţi orientate direct spre susținerea acesteia, urmărind în principal protecția mediului, utilizarea eficientă a resurselor, atenuarea și adaptarea la schimbările climatice, biodiversitatea, rezistența în fața dezastrelor, prevenirea și gestionarea riscurilor, ca de exemplu:

* Implementarea unor soluții tehnice eficiente din punct de vedere energetic;
* Utilizarea de materiale prietenoase cu mediul (ecologice sau reciclate) și de soluții inovative în construcții și în construcția de infrastructură, indiferent de tipul acesteia;
* Reutilizarea deșeurilor provenite de pe urma construcției infrastructurii;
* Construirea de infrastructură verde.

Potrivit art. 9 din Regulamentul (UE) 2021/1060, în procesul de pregătire, contractare, implementare și monitorizare a proiectului, solicitantul:

* a respectat și va respecta legislația națională și comunitară aplicabilă în domeniul drepturilor fundamentale și a Cartei drepturilor fundamentale a Uniunii Europene;
* a luat toate măsurile necesare pentru a preveni orice formă de discriminare pe criterii de gen, origine rasială sau etnică, religie sau convingeri, handicap, vârstă sau orientare sexuală.
* a luat în considere și a promovat egalitatea între bărbați și femei, integrarea perspectivei de gen și abordarea aspectelor de gen.
* a stabilit obiectivele proiectelor în conformitate cu obiectivul de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ”, precum și cu respectarea deplină a acquis-ului Uniunii în domeniul mediului.

Astfel, în cadrul Declarației unice solicitantul va declara că va respecta obligațiile prevăzute în legislația comunitară și națională în domeniul dezvoltării durabile, egalității de șanse și nediscriminării.

Solicitantul va descrie în secțiunea relevantă din cererea de finanțare modul în care sunt respectate, pe durata pregătirii și implementării proiectului, obligațiile prevăzute de legislația specifică aplicabilă în domeniul egalității de șanse, nediscriminării și egalității de gen, precum și alte acțiuni suplimentare (dacă este cazul), inclusiv prin interzicerea oricăror acțiuni care au potențialul de a discrimina pe bază de sex, rasă, origine etnică, dizabilitate, vârstă sau orientare sexuală în activitățile legate de realizarea proiectului și respectiv în etapa implementării acestuia, precum și prin interzicerea oricăror acțiuni care contribuie, sub orice formă, la segregare sau excluziune.

Solicitantul va detalia cum se asigură accesibilizarea corespunzătoare a spațiului/infrastructurii obiect al proiectului și facilitarea accesului persoanelor cu mobilitate redusă, cu respectarea prevederilor naționale și europene aplicabile în vigoare. Intervențiile sprijinite vor ține cont de principiile și domeniile prioritare promovate prin Strategia națională privind drepturile persoanelor cu dizabilități 2021-2027, inclusiv ale Convenției ONU privind drepturile persoanelor cu dizabilități (CDPD a ONU), inclusiv a Comentariilor Generale ale CRPD6 și se va urmări ca rezultatele proiectelor să permită persoanelor cu dizabilități accesul la mediul fizic, la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. De asemenea, solicitantul va descrie modalitatea prin care se asigură respectarea Cartei drepturilor fundamentale a Uniunii Europene.

# *Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice*

O măsură importantă o reprezintă modificarea compoziției flotei de autovehicule cu scopul creșterii ponderii vehiculelor nepoluante. Toate investițiile prevăzute în cadrul acestei priorități vor cuprinde implementarea infrastructurii combustibililor alternativi. Fiecare investiție cuprinsă în această prioritate va include o Evaluare a Impactului asupra Mediului, inclusiv o Evaluarea adecvată, unde este cazul, în linie cu obiectivele specifice de conservare.

Imunizarea la schimbările climatice este un proces care integrează măsurile de atenuare a schimbărilor climatice și de adaptare la acestea în dezvoltarea proiectelor de infrastructură.

Procesul cuprinde doi piloni, atenuare și adaptare, și două etape examinare și analiză detaliată .

**Principiul DNSH („Do No Significant Harm”), a nu prejudicia semnificativ**

În linie cu Regulamentul (UE) 1060/2021, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu și care nu prejudiciază în mod semnificativ obiectivele de mediu în sensul art. 17 din Regulamentul (UE) 2020/852, respectiv: atenuarea schimbărilor climatice, adaptarea la schimbările climatice, utilizarea durabilă și protejarea resurselor de apă și a celor marine, economia circulară, prevenirea și controlul poluării și protecția și refacerea biodiversității și a ecosistemelor.

Acest aspect va fi verificat prin introducerea unui criteriu de eligibilitate a proiectului și activităților referitor la respectarea principiului DNSH. Acest criteriu se referă la includerea în documentația tehnică, dacă este cazul, a măsurilor identificate în analiza efectuată la nivelul Programului Transport 2021-2027, respectiv a:

- măsurilor de adaptare la schimbările climatice a infrastructurii vizate, cu respectarea legislației in vigoare (obiectivul de mediu adaptarea la schimbările climatice);

- măsurilor privind atenuarea emisiilor gazelor cu efect de seră (GES), cu respectarea legislației in vigoare (obiectivul de mediu atenuarea schimbărilor climatice);

- măsurilor de limitare a generării deșeurilor, precum și soluțiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare (obiectivul de mediu economia circulară);

- măsurilor de reducere a emisiei poluanților în aer și/sau în apă și/sau în sol, cu respectarea legislației in vigoare (obiectivul de mediu prevenirea și controlul poluării);

- măsurilor privind utilizarea durabilă și protejarea resurselor de apă, cu respectarea legislației in vigoare (obiectivul de mediu utilizarea durabilă și protejarea resurselor de apă și a celor marine);

- măsurilor privind protecția și refacerea biodiversității și a ecosistemelor, cu respectarea legislației in vigoare (obiectivul de mediu protecția și refacerea biodiversității și a ecosistemelor).

În conformitate cu Evaluarea DNSH PT 2021-2027 (Anexa nr.3), toate cele șase obiective de mediu necesită o evaluare de fond.

Solicitanții vor avea în vedere recomandările făcute în Evaluarea DNSH PT 2021-2027, precum și măsurile compensatorii de atenuare care se impun.

În implementarea proiectelor, respectiv în achiziția de bunuri, lucrări și servicii se va avea în vedere utilizarea unor factori adecvați de evaluare a ofertelor de echipamente/servicii în vederea gestionarii mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).

În vederea monitorizării integrării principiilor orizontale în activitățile proiectului, se vor stabili încă din etapa de elaborare a cererii de finanțare tipuri de informații și indicatori ce trebuie colectați, respectiv, măsurați.

Solicitanții vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunea - Principii orizontale - a Cererii de finanțare.

Întreaga documentație privind procedura de mediu, inclusiv analiza privind imunizarea la schimbările climatice, analiza DNSH, vor fi anexate cererilor de finanțare, iar evaluarea acestora se va face conform Listei de verificare pentru subcriteriul 3.5 (Anexa nr.9).

# *Caracterul durabil al proiectului*

Conform art. 65 din Regulamentul (UE) 1060/2021 operațiunile constând în investiții în infrastructură trebuie, ca în termen de cinci ani de la efectuarea plății finale către beneficiar sau în termenul prevăzut de normele privind ajutoarele de stat, după caz, să nu facă obiectul oricăreia dintre următoarele:

* modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
* modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

**Atenție!**

În cazul nerespectării acestor dispozițiilor art. 65 din Regulamentul (UE) 1060/2021, contribuția din fonduri pentru respectivele operațiuni se rambursează proporțional cu perioada de neconformitate.

# *Acțiuni menite să garanteze egalitatea de șanse, de gen, incluziunea și nediscriminarea*

Toate investițiile din sectorul de transport vor avea un caracter inclusiv și vor respecta principiile egalității de șanse și nediscriminării, asigurând participarea deplină a fiecărei persoane la viața economică și socială, fără deosebire de origine etnică, sex, religie, vârstă, dizabilități sau orientare sexuală.

Accesul la finanțarea PT se va face în mod nediscriminatoriu, utilizând criterii transparente de evaluare și selecție și încurajând participarea tuturor beneficiarilor eligibili.

Totodată, beneficiarii direcți, operatorii de transport, agenții economici și firmele de construcție vor fi încurajate să adopte o politică de angajare și promovare nediscriminatorie, bazată pe criterii de competență și calificare obiective.

Investițiile vor asigura posibilitatea persoanelor cu dizabilități de a avea acces, în condiții de egalitate cu ceilalți cetățeni, la infrastructură și mijloacele de transport.

Transportul rutier, feroviar pentru călători, precum și cel cu metroul, peroanele principalelor stații, spațiile de parcare, străzile și drumurile publice, mijloacele de informare și atenționare vor fi adaptate conform prevederilor legale în domeniu, astfel încât să permită accesul neîngrădit al persoanelor cu dizabilități.

Investițiile în acest domeniu vor include măsuri pentru asigurarea dotărilor specifice (lifturi de acces în stații, rampe pentru cărucioare) accesului pentru persoane cu dizabilități în mijloacele de transport.

Totodată, vor fi avute în vedere măsuri pentru:

-marcarea prin pavaj tactil a spațiilor de acces către transportul public;

-montarea panourilor de afișaj corespunzătoare nevoilor persoanelor cu dizabilități vizuale și auditive în mijloacele de transport public;

-imprimarea cu caractere mari și în culori contrastante a rutelor și a indicativelor mijloacelor de transport.

# *Teme secundare*

Nu se aplică prezentului apel.

# *Informarea și vizibilitatea sprijinului din fonduri*

Conform prevederilor Regulamentului (UE) nr. 1060/2021, art. 50, beneficiarii trebuie să aducă în atenția publicului investițiile realizate cu sprijinul financiar primit din partea Uniunii Europene și să asigure vizibilitatea rezultatelor obținute. În acest sens se vor respecta prevederile regulamentului, precum și cele din Ghidul de Identitate Vizuală „Vizibilitate, transparență și comunicare în perioada de programare 2021—2027”/Manualul de identitate vizuală (MIV) PT în vigoare la momentul realizării activităților.

Beneficiarii vor oferi informații specifice, coerente, concrete și proporționale atât mass – media, cât și publicului larg. De asemenea, beneficiarii se vor asigura că datele referitoare la proiect sunt puse la dispoziția cetățenilor în mod gratuit și că acestea pot fi folosite în mod liber, refolosite și redistribuite de către oricine și în orice scop, fiind impusă cel mult obligația distribuirii în condiții identice.

**Cheltuieli pentru comunicare și vizibilitate**

Măsurile de comunicare și vizibilitate obligatorii se elaborează în etapa de a proiectelor, în conformitate cu prevederile Contractului de finanțare și a instrucțiunilor cuprinse în MIV. De reținut faptul că, în conformitate cu prevederile art. 50, punctul 1(e) din Regulamentul 1060/2021, ”în cazul operațiunilor de importanță strategică și al operațiunilor al căror cost total depășește 10 000 000 EUR” este obligatoriu organizarea și a unui eveniment sau a unei activități de comunicare, după caz, cu implicarea Comisiei și a autorității de management competente. În acest sens, solicitantul va atașa la cererea de finanțare un plan privind comunicarea și vizibilitatea pentru a demonstra că și-a prevăzut un buget adecvat pentru activitățile de vizibilitate și comunicare.

De asemenea, potrivit prevederilor Regulamentul Comisiei Europene nr. 1060/2021, în cazul în care beneficiarul nu își respectă obligațiile ce îi revin conform contractului de finanțare referitor la comunicare și vizibilitate și în cazul în care nu se iau măsuri de remediere, Autoritatea de Management aplică măsuri, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.

# ***INFORMAȚII ADMINISTRATIVE DESPRE APELUL DE PROIECTE***

# *Data deschiderii apelului de proiecte*

Data estimativă: 16 august 2023

Apelul de proiecte va fi deschis la data publicării Ghidului Solicitantului pentru apelul de proiecte pe site-ul Ministerului Transporturilor și Infrastructurii www.mt.gov.ro.

# *Perioada de pregătire a proiectelor*

Proiectele din cadrul acestei priorități se pot depune continuu, pe măsura pregătirii lor, pana la concurenta sumei alocata apelului.

# *Perioada de depunere a proiectelor*

# *Data și ora pentru începerea depunerii de proiecte*

Data lansării apelului de proiecte - data publicării Ordinului ministrului transporturilor și infrastructurii privind aprobarea Ghidului Solicitantului Prioritatea 4 : 16 august 2023[[2]](#footnote-2)

# *Data și ora închiderii apelului de proiecte*

31 decembrie 2025

# *Modalitatea de depunere a proiectelor*

Cererile de finanțare vor fi depuse prin intermediul aplicației MySMIS 2021/SMIS2021+, împreună cu toate anexele solicitate prin prezentul ghid.

# ***CONDIȚII DE ELIGIBILITATE***

# *Eligibilitatea solicitanților și partenerilor*

# *Cerințe privind eligibilitatea solicitanților și partenerilor*

Solicitanții trebuie să îndeplinească următoarele condiții de natură instituțională, legală și financiară:

1. Se încadrează în categoria beneficiarilor eligibili, așa cum sunt acestea prezentate la pct. 5.1.2.
2. Solicitantul/partenerul nu se încadrează într-una din situațiile de mai jos:

* este în incapacitate de plată/ în stare de insolvență, conform Ordonanței de Urgență a Guvernului nr. 46/2013privind criza financiară și insolvența unităților administrative teritoriale, respectiv conform Legi nr.85/2014 privind procedura insolvenței, cu modificările și completările ulterioare, după caz;
* este în stare de faliment, lichidare, are afacerile conduse de un administrator judiciar sau activitățile sale comerciale sunt suspendate ori fac obiectul unui aranjament cu creditorii sau este într-o situație similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activitățile sale comerciale sunt suspendate ori fac obiectul unui aranjament cu creditorii;
* nu și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;
* reprezentantul legal a suferit condamnări definitive din cauza unei conduite profesionale îndreptată împotriva legii, decizie formulată de o autoritate de judecată ce are forță de res judicata;
* a fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;
* nu este o întreprindere în dificultate, în conformitate cu prevederile art. 2, punctul 18 din Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

1. La depunerea Cererii de Finanțare, Solicitantul declara pe propria răspundere că infrastructura și terenul pe care se face investiția îndeplinesc cumulativ următoarele condiții la data depunerii cererii de finanțare:

* sunt disponibile pentru investiții/fac obiectul inițierii unor demersuri pentru obținerea dreptului de proprietate/administrare (proiect de Hotărâre de Guvern de expropriere/administrare);
* Sunt libere de orice sarcini/vor fi libere de orice sarcini la momentul contractării, în sensul că nu sunt afectate de limitări legale, convenționale, judiciare ale dreptului real invocat, incompatibile cu realizarea activităților proiectului;
* nu fac obiectul unor litigii în curs de soluționare la instanțele judecătorești cu privire la situația juridică;
* nu fac obiectul revendicărilor potrivit unor legi speciale în materie sau dreptului comun

1. Reprezentatul legal al solicitantului (singur/împreună cu/prin partenerii săi, dacă este cazul) / nu este subiectul unui conflict de interese, astfel cum este definit în legislația națională
2. Solicitantul (singur/împreună cu/prin partenerii săi, dacă este cazul) demonstrează capacitate de implementare (tehnică și administrativă)
3. Solicitantul demonstrează capacitatea și asigurarea cofinanțării proiectului.

Condițiile de eligibilitate prezentate mai sus se probează prin completarea de către solicitanți/parteneri la momentul depunerii cererii de finanțare a Declarației unice (Anexa nr. 1), iar în etapa de contractare, după ce AM PT emite decizia de aprobare a proiectului, aceștia vor transmite documentele doveditoare menționate la pct. 8.9 din prezentul ghid.

# *Categorii de solicitanți eligibili*

Solicitantul eligibil în cadrul P4 este:

* Administratorul infrastructurii de transport feroviar de interes european și național, desemnat conform legislației în vigoare, cu atribuții în dezvoltarea proiectelor de investiții, și anume Compania Națională de Căi Ferate „CFR” SA;

# *Categorii de parteneri eligibili*

Nu se aplică prezentului apel.

# *Reguli și cerințe privind parteneriatul*

Nu se aplică prezentului apel.

# *Eligibilitatea activităților*

# *Cerințe generale privind elibigilitatea activităților*

Pentru a fi eligibile, proiectele promovate în cadrul P4 trebuie să îndeplinească condițiile stipulate la art. 73 alin. (2) din Regulamentul UE 1060/2021:

1. Proiectul se încadrează în categoriile de acțiuni finanțabile menționate atât în PT 2021-2027, corespunzătoare Priorității, obiectivului de politică, perioada de eligibilitate a cheltuielilor (între 01.01.2021 și 31.12.2029), cât și în Programul Investițional pentru dezvoltarea infrastructurii de transport pentru perioada 2021-2023 (condiție favorizantă).Obiectivele proiectului trebuie să fie în concordanță cu acțiunile P4, cu activitățile eligibile prezentate în Secțiunea 3.6 din prezentul ghid;

2. Dacă proiectul intră sub incidența Directivei 2011/92/UE privind evaluarea efectelor anumitor proiecte publice și private asupra mediului, acesta a făcut obiectul unei evaluări a impactului asupra mediului sau al unei proceduri de verificare și că evaluarea soluțiilor alternative a fost luată în considerare în mod corespunzător;

3. Dacă activitățile proiectului au început înainte de data depunerii cererii de finanțare, legislația aplicabilă a fost respectată;

4. Activitățile proiectului începute înaintea depunerii cererii de finanțare nu au fost finalizate;

5. Activitățile proiectului intră în domeniul de aplicare al fondului (FEDR/FC) și sunt atribuite unui tip de intervenție;

6. Proiectul nu include activități care au făcut parte dintr-o operațiune care este relocată în conformitate cu articolul 66 din Regulamentul UE 1060/2021 sau care ar constitui un transfer al unei activități productive în conformitate cu articolul 65 alineatul (1) din Regulamentul UE 1060/2021;

7. Activitățile sau obiectivele proiectului nu fac în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea operațiunilor;

8. Prin proiect se asigură imunizarea la schimbările climatice a investițiilor în infrastructură;

9. Proiectul respectă principiul DNSH (Do no significant harm);

10. Pentru proiectul ce implică lucrări de construcții incluse în cheltuielile eligibile, solicitantul va face demersuri ca infrastructura și terenul pe care se face investiția să îndeplinească cumulativ următoarele condiții la data contractării în cazul în care proiectul va fi selectat la finanțare:

a. să se afle în proprietatea/ concesiunea/ administrarea sau solicitantul să dețină drept de superficie asupra acestora cel puțin pe o perioadă de cinci ani de la data previzionată pentru efectuarea plății finale în cadrul proiectului;

b. să fie libere de orice sarcini în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;

c. nu fac obiectul unor litigii în curs de soluționare la instanțele judecătorești cu privire la situația juridică (doar când terenul se află deja în proprietate);

d. nu fac obiectul revendicărilor potrivit unor legi speciale în materie sau dreptului comun (doar când terenul se află deja în proprietate).

11. Documentațiile tehnico-economice aferente proiectului au fost aprobate potrivit competențelor stabilite prin Legea finanțelor nr. 500/2002.

12. Activitățile proiectului nu au fost finanțate în ultimii 5 ani și nu sunt finanțate în prezent din alte fonduri publice, altele decât ale solicitantului.

# *Activități eligibile*

Prin OS 3.1 sunt vizate următoarele tipuri de activități:

* Modernizarea infrastructurii de transport feroviar amplasate pe rețeaua TEN-T Core (proiecte noi și proiecte fazate din perioada de finanțare 2014-2020);
* Reabilitarea/modernizarea infrastructurii de transport feroviar amplasate pe rețelei TEN-T Comprehensive (proiecte noi și proiecte fazate din perioada de finanțare 2014-2020), incluzând și proiecte de îmbunătățire a calității serviciilor pe magistralele prioritare, inclusiv măsuri de protecție a naturii și a biodiversității (infrastructură verde) în legătură directă cu infrastructura de transport feroviară;
* Implementarea Sistemului European de Management al Traficului Feroviar (ERTMS nivel 2) pe infrastructura feroviara modernizata;
* Sprijin pentru pregătirea proiectelor de investiții în domeniul reabilitării/modernizării căilor ferate din România amplasate pe reţeaua TEN-T central;
* Activități pentru eficientizarea sectorului feroviar (electrificarea liniilor, eficiență energetică etc.) conform prioritizării din PI, respectiv TEN-T central;
* Îmbunătățirea mersului de tren (frecvență mai mare, mers cadențat);
* Modernizarea gărilor, prioritare fiind cele situate pe rețeaua TEN-T (corelat cu prioritizarea din PI);
* Activități cu cost redus având drept scop eliminarea restricțiilor de viteză (e.g. înlocuirea schimbătoarelor, etc.);
* Implementarea altor măsuri care asigură îmbunătățirea serviciilor;
* Reabilitare poduri, podețe, tuneluri;
* Modernizarea trecerilor la nivel cu calea ferată.
* Asistență tehnică acordată CN CFR SA pentru întărirea capacității administrative în vederea creșterii capacității de implementare a proiectelor, cu condiția ca această asistență să fie anterior aprobată în cadrul unui Plan de Acțiune agreat între beneficiari și Autoritatea de Management PT 2021-2027.

Alte activități/echipamente în afara celor de mai sus pot fi considerate eligibile doar în condițiile în care solicitantul dovedește faptul că sunt absolut necesare în vederea dezvoltării infrastructurii feroviare, în conformitate cu OS 3.1.

Atenţie!

Referitor la acțiunea *Sprijin pentru pregătirea proiectelor de investiții în domeniul reabilitării/modernizării căilor ferate din România amplasate pe rețeaua TEN-T*: prin prezenta prioritate se vor finanța studiile privind implementarea unui traseu feroviar de mare viteză care are ca obiectiv general legarea Bucureștiului de restul rețelei feroviare de mare viteză din Europa.

Cu privire la proiectele de *reabilitare/modernizare a infrastructurii de transport feroviar* – în cazul în care proiectele de modernizare nu pot fi finalizate în cadrul perioadei de eligibilitate a programului, autoritatea de management poate accepta o implementare pe etape ale proiectelor după cum urmează:

a) etapa I – lucrări de tip reînnoiri pe liniile directe, implementate într-o manieră accelerată, care vizează eliminarea tuturor restricțiilor de viteză prin înlocuirea cadrului piatră spartă (track beds) – traverse și prinderi (rail sleepers and rail fasteners) – șină (steel rail) și a aparatelor de cale (rail switches);

b) etapa a II-a – lucrări de modernizare complete, pe liniile directe și abătute în special pentru poduri, podețe, tuneluri, care prevăd reutilizarea în procente ridicate a elementelor schimbate în prima etapă, la care se adaugă și introducerea sistemului ERTMS nivel 2.

În această abordare pe faze, etapa I este complementară cu etapa a II-a, lucrările la infrastructura feroviară fiind stabilite integrat încă de la început.

*Acțiunile privind întărirea capacității administrative* (studii, evaluări, dezvoltare instituțională și administrativă pentru implementarea corespunzătoare a proiectelor din portofoliul priorității, în special în ceea ce privește implementarea ERTMS) vor putea fi finanțate în cadrul acestei priorități. În cadrul acestei priorități măsurile de capacitate administrativă se vor implementa în baza Planului de Acțiune privind creșterea capacității administrative așa cum a fost agreat cu AM PT.

*Acțiunile privind lucrările de infrastructura si studiile de fezabilitate* se vor finanța în cadrul aceluiași apel de proiecte.

# *Activitatea de bază[[3]](#footnote-3)*

Activitate de bază reprezintă activitatea sau pachetul de activităţi declarate de către beneficiar ca fiind principale sau de referinţă pentru un proiect şi care trebuie să respecte următoarele condiţii cumulative:

* are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;
* se regăseşte în cererea de finanțare sub forma activităţilor eligibile obligatorii specificate în Ghidul solicitantului;
* nu face parte din activităţile conexe, aşa cum sunt acestea definite în Ghidul solicitantului;
* bugetul estimat alocat activităţii sau pachetului de activităţi reprezintă minimum 50% din bugetul eligibil al proiectului.

Declararea de către solicitant a activității de bază va fi verificată de către Autoritatea de management în etapa de contractare sau la momentul întocmirii planului de monitorizare a proiectului.

# *Activități neeligibile*

* Activități de mentenanță/întreținere;
* Auditarea financiara a proiectului;
* Activitățile care nu au legătura cu implementarea proiectului sau sunt realizate din culpa beneficiarului în legătură cu neîndeplinirea obligaților legale sau asumate prin contract;
* Toate activitățile care depășesc perioada de implementare a PT 2021-2027, respectiv 01.01.2021-31.12.2029;

# *Eligibilitatea cheltuielilor*

# *Baza legală pentru stabilirea eligibilității cheltuielilor*

Pentru a fi eligibile în vederea finanțării prin PT, toate cheltuielile trebuie să fie defalcate în bugetul cererii de finanțare si justificate prin documente relevante (deviz, contracte etc), să respecte prevederile Hotărârii Guvernului nr. 873/2022, să corespundă obiectivelor PT și să fie incluse în Cererea de finanțare aprobată.

Conform prevederilor art. 2 din HG nr. 873/2022, pentru a fi eligibilă, o cheltuială trebuie să îndeplinească cumulativ următoarele condiții cu caracter general:

a) să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 1060/2021;

b) să fie angajată de către beneficiar și plătită de acesta, în condițiile legii, între 1 ianuarie 2021 și 31 decembrie 2029;

c) să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5;

d) să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5;

e) să fie în conformitate cu prevederile programului;

f) să fie în conformitate cu prevederile contractului/deciziei de finanțare;

g) să fie rezonabilă și necesară realizării operațiunii;

h) să respecte prevederile legislației Uniunii Europene și legislației naționale aplicabile;

i) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1060, cu excepția formelor de sprijin prevăzute la art. 5.

În plus, o cheltuială este eligibilă dacă activitățile proiectului prezent pentru care se rambursează cheltuiala nu au fost finanțate în ultimii 5 ani înainte de data depunerii cererii de finanțare, din fonduri publice, altele decât fondurile proprii ale beneficiarului.

# *Categorii și plafoane de cheltuieli eligibile*

*Proiectele de investiții vor cuprinde următoarele tipuri de cheltuieli:*

* + Cheltuieli care țin de implementarea contractului de lucrări/modernizare/reabilitare/eficientizare, respectiv toate tipurile de lucrări necesare modernizării/reabilitării/eficientizării infrastructurii de transport feroviar, inclusiv modernizarea gărilor;
  + Cheltuieli cu implementare ERTMS nivel 2;
  + Cheltuieli pentru supervizarea lucrărilor;
  + Cheltuieli pentru informare și publicitate privind proiectul;
  + Cheltuieli generate de masuri de protecția naturii si a biodiversității (infrastructura verde) în legătura directa cu infrastructura de transport rutier;
  + Cheltuieli cu asistența tehnică acordată pentru întărirea capacității administrative.

*Proiectele de sprijin vor cuprinde următoarele tipuri de cheltuieli:*

* Cheltuieli generate de elaborarea/actualizarea a studiilor de fezabilitate*.*

Pentru a fi eligibilă, cheltuiala cu taxa pe valoarea adăugată trebuie să fie aferentă unor cheltuieli eligibile efectuate în cadrul proiectelor finanțate din fonduri, cu respectarea cadrului legal şi procedural.

Conform art. 64 alin. 1 lit. c) pct. ii) din Regulamentul UE 1060/2021, cheltuiala cu taxa pe valoarea adăugată (TVA) este eligibilă dacă este aferentă:

- unei operațiuni al cărei cost total este mai mic de 5 000 000 EUR (inclusiv TVA),

sau

unei operațiuni al cărei cost total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA.

În acest caz, beneficiarii vor depune declarații pe propria răspundere din care să rezulte caracterul nerecuperabil al taxei pe valoarea adăugată aferente cheltuielilor eligibile, cuprinse în cererea de rambursare/plată, denumită "Declarația persoanelor neimpozabile privind eligibilitatea TVA aferente cheltuielilor efectuate în cadrul operațiunii finanțate din FEDR, FSE Plus, FC și Fondul pentru o tranziție justă 2021-2027" (Anexa nr. 16), al cărei model este stabilit prin Ordinul comun pentru aprobarea Instrucțiunilor de aplicare a prevederilor art. 9 din Hotărârea Guvernului nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Categoriile de cheltuieli orientative se regăsesc în Anexa nr. 14 – Nomenclator de cheltuieli.

Pentru proiectele de investiții publice, bugetul proiectului se corelează cu devizul general al investiției, întocmit în conformitate cu prevederile Hotărârii Guvernului nr. 907/2016, conform matricei de corelare (Anexa nr. 15).

# *Categorii de cheltuieli neeligibile*

* Cheltuielile care excedă perioadei de eligibilitate a PT, respectiv 01.01.2021-31.12.2029;
* Auditul financiar al proiectului;
* Cheltuieli de consultanță pentru managementul proiectului, precum scrierea cererii de finanțare;
* Cheltuieli care nu au legătură cu implementarea proiectului sau au fost realizate din culpa beneficiarului in legătura cu neîndeplinirea obligaților legale sau asumate prin contracte;
* Cheltuielile prevăzute la art. 10 din HG. nr. 873/2022.

# *Opțiuni de costuri simplificate. Costuri directe și costuri indirecte*

Nu se aplică prezentului apel.

# *Opțiuni de costuri simplificate.* *Costuri unitare/sume forfetare și rate forfetare*

Nu se aplică prezentului apel.

# *Finanțare nelegată de costuri*

Nu se aplică prezentului apel.

# *Valoarea minimă și maximă eligibilă/nerambursabilă a unui proiect*

Nu este prevăzută o valoare minima a proiectelor, însă valoarea maxima a acestora nu poate depăși valoarea bugetului aferent investiției, aprobata in conformitate cu prevederile legislației in vigoare.

# *Cuantumul cofinanțării acordate*

În cadrul apelului de proiecte, pentru întocmirea bugetului cererii de finanțare, se vor lua în calcul următoarele rate de cofinanțare:

* Contribuție FEDR/FC: 50%
* Contribuție Buget de Stat: 50%

# *Durata proiectului*

Durata de implementare a proiectelor se poate întinde până la 31 decembrie 2029, la care se adaugă, dacă este cazul și perioada de desfășurare a activităților proiectului înainte de semnarea contractului de finanțare, dar nu mai devreme de 1 ianuarie 2021, conform perioadei de eligibilitate a cheltuielilor stabilite în Regulamentul (UE) 2021/1060.

# *Alte cerințe de eligibilitate a proiectului*

**Reguli de eligibilitate pentru proiectele noi (care nu au mai beneficiat de finanțare anterior)**

* Proiectul se regăsește în lista de proiecte prevăzute in PT 2021 - 2027, iar perioada de implementare a proiectului se încadrează în perioada de eligibilitate (între 01.01.2021 şi 31.12.2029);
* Activitățile proiectului se încadrează în categoriile de acțiuni finanțabile menționate atât în PT 2021-2027, corespunzătoare Priorității, obiectivului de politică, perioada de eligibilitate a cheltuielilor (între 01.01.2021 și 31.12.2029), cât și în Programul Investițional pentru dezvoltarea infrastructurii de transport pentru perioada 2021-2023 (condiție favorizantă). Obiectivele proiectului trebuie să fie în concordanță cu acțiunile P4, cu activitățile eligibile prezentate în Secțiunea 3.6 din prezentul ghid;
* Dacă proiectul intră sub incidența Directivei 2011/92/UE privind evaluarea efectelor anumitor proiecte publice și private asupra mediului, acesta a făcut obiectul unei evaluări a impactului asupra mediului sau al unei proceduri de verificare și că evaluarea soluțiilor alternative a fost luată în considerare în mod corespunzător;
* Dacă activitățile proiectului au început înainte de data depunerii cererii de finanțare, legislația aplicabilă a fost respectată.
* Activitățile proiectului intră în domeniul de aplicare al fondului ( FEDR/FC) și sunt atribuite unui tip de intervenție.
* Proiectul nu include activități care au făcut parte dintr-o operațiune care este relocată în conformitate cu articolul 66 din Regulamentul UE 1060/2021 sau care ar constitui un transfer al unei activități productive în conformitate cu articolul 65 alineatul (1) din Regulamentul UE 1060/2021.
* Activitățile sau obiectivele proiectului nu fac în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea operațiunilor.
* Activitățile proiectului nu au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, în conformitate cu art. 63 alin.6, din Regulamentul UE nr. 1060/2021
* Prin proiect se asigură imunizarea la schimbările climatice a investițiilor în infrastructură.
* Proiectul respectă principiul DNSH (Do not significant harm)
* Pentru proiectul ce implică lucrări de construcții incluse în cheltuielile eligibile, solicitantul va face demersuri ca infrastructura și terenul pe care se face investiția să îndeplinească cumulativ următoarele condiții la data contractării în cazul în care proiectul va fi selectat la finanțare:

a. să se afle în proprietatea/ concesiunea/ administrarea sau solicitantul să dețină drept de superficie asupra acestora cel puțin pe o perioadă de cinci ani de la data previzionată pentru efectuarea plății finale în cadrul proiectului;

b. să fie libere de orice sarcini în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;

c. nu fac obiectul unor litigii în curs de soluționare la instanțele judecătoreşti cu privire la situația juridică (doar când terenul se află deja în proprietate);

d. nu fac obiectul revendicărilor potrivit unor legi speciale în materie sau dreptului comun (doar când terenul se află deja în proprietate).

* Documentațiile tehnico-economice aferente proiectului au fost aprobate potrivit competențelor stabilite prin Legea finanțelor nr. 500/2002 și și Legea finanțelor publice locale nr. 273/2006, după caz.
* Activitățile proiectului nu au fost finanțate în ultimii 5 ani şi nu sunt finanțate în prezent din alte fonduri publice, altele decât ale solicitantului.
* Bugetul proiectului respectă indicațiile privind încadrarea în categoriile de cheltuieli.

Condițiile de eligibilitate a proiectului se probează prin:

(1) completarea de către solicitanți/parteneri a Declarației unice la momentul depunerii cererii de finanțare, iar în etapa de contractare, după ce AM PT emite decizia de aprobare a proiectului, aceștia vor transmite următoarele documente doveditoare:

* HG de expropriere, contract de concesiune, HG de administrare sau, după caz, orice act care conferă dreptul de administrare, carte funciară etc.

(2) completarea cererii de finanțare și a documentelor anexate acesteia (ex. studiu de fezabilitate, analiza cost-beneficiu etc.).

Dacă proiectul conţine investiţii realizate înainte de depunerea cererii de finanţare, beneficiarul va depune dosarul aferent procedurii de achiziție.

**Reguli privind eligibilitatea proiectelor fazate**

Aprobarea finanțării componentelor fazate din cadrul PT 2021-2027 se face în conformitate cu prevederile Art. 118 și 118a din Regulamentul nr. 1060/2021, cu modificările și completările ulterioare și are în vedere respectarea următoarelor condiții de eligibilitate:

* Proiectul se încadrează în categoriile de acțiuni finanțabile menționate în PT și în categoriile de proiecte menționate în Ghidul Solicitantului, corespunzătoare P4, O.S.3.1. iar perioada de implementare a proiectului se încadrează în perioada de eligibilitate a cheltuielilor (între 01.01.2021 şi 31.12.2029)
* Scopul şi obiectivele proiectului fazat trebuie să fie în concordanță cu acțiunile P2 după caz și cu activitățile eligibile prezentate în Secțiunea 5.2.2. din prezentul ghid;
* Proiectul selectat pentru sprijin în temeiul Regulamentului (UE) nr. 1303/2013 are două etape identificabile din punct de vedere financiar cu piste de audit separate;
* Costul total al proiectului depășește 5 000 000 EUR
* Acțiunile din proiectul pentru care se solicită finanțare din PT (faza II) nu beneficiază de finanțare din alte fonduri publice, altele decât ale solicitantului

*Pentru proiectele al căror costul total depășește 1 000 000 EUR, se vor respecta următoarele condiții:*

* proiectele/operațiunilor au început înainte de 29 iunie 2022 în temeiul Regulamentului (UE) nr. 1.303/2013, cu modificările și completările ulterioare, și al regulamentelor specifice fondurilor europene 2014-2020;
* proiectele/operațiunile care fac obiectul etapizării nu au beneficiat de fonduri externe nerambursabile în perioada de programare 2007-2013;
* proiectul/operațiunea are două etape identificabile financiar, respectiv cheltuielile din perioada de programare 2014-2020 au fost autorizate și plătite separat de cheltuielile care urmează a fi declarate/autorizate în perioada de programare 2021-2027;
* există pistă de audit separată, detaliată și completă, care asigură că aceleași categorii de cheltuieli nu sunt declarate de două ori la Comisia Europeană și/sau nu sunt decontate de două ori de autoritatea de management, respectiv cheltuielile incluse într-o cerere de plată aferentă etapei I nu sunt incluse în nicio cerere de plată aferentă celei de a doua etape, și este evitat în acest mod riscul dublei finanțări;
* proiectul/operațiunea se încadrează într-o acțiune programată în cadrul unui obiectiv specific relevant și este atribuit/ă unui tip de intervenție prevăzut în anexa nr. I la Regulamentul (UE) 2021/1.060, cu modificările și completările ulterioare;
* ambele etape ale proiectului/operațiunii etapizate fac obiectul tuturor condițiilor de eligibilitate din perioada de programare 2014-2020;
* raportul final de implementare a programului operațional 2014-2020 cuprinde angajamentul de finalizare a proiectului în perioada de programare 2021-2027.

**Reguli privind eligibilitatea proiectelor de sprijin pentru creșterea capacității administrative**

În vederea obținerii finanțării din PT pentru măsuri privind creșterea capacității administrative, solicitanții trebuie să depună Cereri de Finanțare, conform modelului din Anexa 2.

Pentru a fi eligibil, proiectul se încadrează în categoriile de acțiuni finanțabile menționate în Planurile de acțiune privind creșterea capacității administrative a CNCF CFR SA, aprobate în prealabil de AM PT.

Pentru perioada 2021-2027, pentru finanțarea măsurilor de creștere a capacității administrative, solicitanții vor depune o singură cerere de finanțare care să cuprindă toate activitățile identificate ca fiind necesare pentru implementarea portofoliului de proiecte.

NOTĂ: Cererea de finanțare va acoperi aceste acțiuni pentru toate proiectele solicitantului finanțate din PT 2021-2027.

# ***INDICATORI DE ETAPĂ***

Indicatorii de etapă reprezintă repere cantitative, valorice sau calitative față de care este monitorizat şi evaluat, într-o manieră obiectivă şi transparentă, progresul implementării unui proiect. În funcție de natura proiectelor, indicatorii de etapă pot reprezenta: realizarea unor activități sau subactivităţi din proiect, atingerea unor stadii de implementare sau de execuție tehnică sau financiară prestabilite, precum şi stadii sau valori intermediare ale indicatorilor de realizare.

Indicatorii de etapă vor fi stabiliți pentru fiecare proiect, în funcție de specificul acestuia, în etapa de contractare.

Pentru P4, la nivel de program, au fost stabilite următoarele obiective de etapă care trebuie să fie atinse până la finele anului 2024 în ceea ce privește indicatorii de realizare:

|  |  |  |  |
| --- | --- | --- | --- |
| **ID** | **Indicator** | **Unitate de măsură** | **Obiectiv de etapă (2024)** |
| RCO 47 | Lungimea căilor ferate noi sau reabilitate – TEN-T | Km | 0 |
| RCO 49 | Lungimea căilor ferate reconstruite sau modernizate – TEN-T | Km | 0 |
| RCO 109 | Lungimea căilor ferate în funcțiune echipate cu sistemul european de management al traficului feroviar – TEN-T | Km | 0 |
| RCO 53 | Gări și halte feroviare noi sau modernizate | Nr. stații | 0 |
| SOI1 | Documentatii tehnico-economice | Nr. | 0 |
| RCO 47 | Lungimea căilor ferate noi sau reabilitate – TEN-T | Km | 0 |
| SOI1 | Documentatii tehnico-economice | Nr. | 0 |
| SOI2 | Progresul implementarii planului de actiune pentru cresterea capacitatii administrative | % | 20 |

# ***COMPLETAREA ȘI DEPUNEREA CERERILOR DE FINANȚARE***

# *Completarea formularului cererii*

Cererea de finanțare se completează integral și exclusiv în aplicația MySMIS2021/SMIS2021+. În cazul în care din motive tehnice aplicația nu este funcțională, cererile de finanțare se vor depune pe suport hârtie, la registratura MTI.

Anexele la cererea de finanțare vor fi încărcate în MySMIS2021/SMIS2021+, în format PDF, prin semnarea digitală, cu semnătura certificată electronică extinsă de către reprezentantul legal al solicitantului.

Anexele la formularul cererii de finanțare sunt, după cum urmează:

* documente ce vor fi completate pe baza unor modele standard, anexate la prezentul ghid. În cuprinsul acestora solicitanții vor introduce doar datele privind identificarea acestora, fără a aduce modificări/completări/adnotări în conținutul acestora;
* documente specifice solicitate prin prezentul ghid (ex. documentația tehnico-economică, avize, acorduri, etc);
* documente opționale/facultative (care atestă gradul de maturitate a proiectului).

Documentele specifice sau documentele opționale/facultative vor fi scanate, salvate în format .pdf, semnate digital și încărcate în sistemul informatic MySMIS2021/SMIS2021+, la completarea cererii de finanțare.

Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia.

Odată cu generarea și semnarea declarației unice, solicitantului/liderului de parteneriat și partenerului/partenerilor, după caz, i/li se va aduce la cunoștință, în mod automat, prin sistemul informatic MySMIS2021/SMIS2021+ că, în etapa de contractare, are obligația de a face dovada celor declarate.

Odată cu generarea și semnarea declarației unice, solicitantul/liderul de parteneriat și partenerul, nu mai este obligat să depună documente doveditoare, cu excepția acelor documente și anexe solicitate în Ghidul Solicitantului care urmează a fi depuse împreună cu cererea de finanțarea și care sunt evaluate în etapa de evaluare tehnică și financiară a proiectului.

*Obiectivele proiectului*

Obiectivul general al proiectului va fi stabilit în directă corelare cu OP 3 și cu acțiunile selectate spre finanțare în cadrul P4.

Toate obiectivele specifice, acolo unde sunt identificate, vor fi cuantificate în indicatori.

*Sustenabilitatea financiară* a proiectului, potrivit art. 73 alin. (2) lit. d) din Regulamentul 1060/2021, constă în disponibilitatea resurselor și mecanismelor financiare necesare pentru a acoperi costurile de funcționare și întreținere aferente operațiunilor care includ investiții în infrastructură. În bugetele beneficiarilor ordonatori de credite ai bugetului local se cuprind la o poziție distinctă, la partea de cheltuieli, credite de angajament și credite bugetare necesare finanțării valorii totale a proiectelor prevăzute la art. 9 alin. (2) din OUG nr. 133/2021, iar la partea de venituri sumele transferate de la bugetul de stat prin bugetul Ministerului Transporturilor și Infrastructurii, sub formă de subvenții.

*Sustenabilitatea proiectului*

Sustenabilitatea proiectului, așa cum este aceasta normată în Anexa IV, pct. 4.4 la HG nr. 907/2016, se demonstrează în cadrul studiului de fezabilitate și se axează pe patru aspecte:

a) impactul social și cultural, egalitatea de șanse;

b) estimări privind forța de muncă ocupată prin realizarea investiției: în faza de realizare, în faza de operare;

c) impactul asupra factorilor de mediu, inclusiv impactul asupra biodiversității și a siturilor protejate, după caz;

d) impactul obiectivului de investiție raportat la contextul natural și antropic în care acesta se integrează, după caz.

*Studiul de fezabilitate* se întocmește pentru proiectele care includ execuție lucrări și constă în studii tehnice, financiare și instituționale, reprezentând un concept preliminar necesar pregătirii cererii de finanțare pentru proiectul de investiții. Acesta trebuie întocmit potrivit cerințelor directivelor și legislației românești în domeniu (în special Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice).

Studiul de fezabilitate va include analiza opțiunilor integrate de finanțare, prin includerea, pe lângă construcția/modernizarea tronsonului vizat, elementele necesare ce impun asigurarea unui serviciu de calitate și în parametrii adecvați de siguranță.

Infrastructura propusă prin studiul de fezabilitate răspunde condițiilor de calitate și parametrilor prevăzuți la art. 39 din Regulamentul 135/2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE.

Analiza opțiunilor va demonstra includerea considerentelor de mediu, precum și opțiunile de promovare a infrastructurii verzi, în deplin acord cu ecosistemele naturale (de exemplu, utilizarea noilor tehnologii pentru pasaje și poduri), ca parte a unor proiecte mari de transport, reducând astfel eventualele efecte negative asupra mediului.

*Integrarea aspectelor privind schimbările climatice și reziliența la dezastre în selectarea opțiunilor*

În etapa de elaborare a studiului de fezabilitate și a analizei opțiunilor se vor lua în considerare și aspectele privind adaptarea la schimbările climatice și atenuarea efectelor acestora și rezistența în fața dezastrelor. Ca urmare, acest impact se va reflecta în acordul/avizul de mediu și autorizațiile de construire.

Etapele ce trebuie parcurse sunt:

1. Analiza de senzitivitate

Această analiză a proiectului se va realiza la diverse riscuri generate de schimbările climatice (temperatura anuală/sezonieră/lunară; valorile extreme ale temperaturilor – frecvență și magnitudine, media anuală/sezonieră/lunară a căderilor de ploaie – frecvență și magnitudine, viteza medie și maximă a vântului, umiditatea radiația solară), precum și la riscurile secundare (nivelul mării, temperatura apei/mării, disponibilitatea apei, frecvența furtunilor, inundații, furtunile de nisip, eroziunea costieră și eroziunea solului / alunecările de teren / avalanșe, salinitatea solului, calitatea aerului, incendiile de păduri, efectul încălzirii urbane, majorarea perioadei anotimpurilor).

Analiza de senzitivitate, care poate fi ridicată, medie sau inexistentă și trebuie realizată din următoarele patru perspective:

- Senzitivitatea activelor;

- Senzitivitatea intrărilor (apă, energie, altele);

- Senzitivitatea ieșirilor (produselor, pieței, cererii consumatorilor);

- Senzitivitatea conexiunilor de transport.

Dacă analiza de senzitivitate indică un nivel ridicat sau mediu asupra unei dintre cele patru perspective, se trece la evaluarea expunerii la riscurile respective și la analiza finală de vulnerabilitate.

2. Evaluarea expunerii la diverse riscuri

Aceasta se realizează atât pe baza datelor spațiale disponibile privind situația actuală și datele istorice privind riscurile pentru care a fost stabilită necesitatea acestei evaluări, ca de ex.: hărți privind riscul la inundații, hărțile privind temperaturile extreme sau valurile de căldură, hărțile privind riscul la furtuni etc., cât și pe modele de proiecție a evoluției viitoare pentru riscurile analizate pe durata de viață a proiectului (30 – 50 de ani). Pentru modelele utilizate se vor prezenta și incertitudinile privind modelarea (modelele de temperatură, precipitații, emisii, hidrologice etc.). Este important ca în etapele de prefezabilitate, alegerea locației proiectului și fezabilitatea să fie luate în considerare aceleași modele pentru a asigura consecvența în abordare.

3. Analiza de vulnerabilitate

Aceasta se realizează prin combinarea gradului de senzitivitate (S) cu gradul de expunere (E), în cadrul unei matrice pentru fiecare risc, care stabilește nivelul de vulnerabilitate (nu există, mediu sau mare)

V=S\*E

4. Evaluarea riscurilor

Aceasta se va realiza pentru riscurile identificate în primele trei etape pentru care proiectul are un nivel ridicat sau mediu de vulnerabilitate. Evaluarea riscurilor permite aprofundarea relației ”cauze-efecte” între riscuri și componentele proiectului (tehnice, sociale, ecologice, financiare etc.). Analiza de risc de înalt nivel implică o analiza calitativă a riscurilor (bazată pe judecata experților pentru identificarea hazardelor, consecințelor și riscurilor cheie asociate) și analiza detaliată a riscurilor, respectiv o analiză cantitativă, bazată pe modelare.

5. Identificarea opțiunilor de adaptare

În cadrul acestei etape sunt identificate măsurile de adaptare necesare pentru a diminua vulnerabilitatea proiectului la riscurile identificate și evaluate în etapele anterioare. Măsurile de adaptare se identifică cu sprijinul unor seminarii corelate cu exemple de bune practică în domeniu, iar odată măsurile identificate, se realizează o listă scurtă a acestora pe baza unei analiza calitative și sunt selectate acele măsuri care sunt viabile din punct de vedere ecologic, social, tehnic și legal. Acestea sunt evaluate și din punct de vedere al momentului când pot fi implementate și sunt raportate și la obiectivele proiectului.

6. Evaluarea opțiunilor de adaptare

În această etapă, măsurile de adaptare sunt introduse în evaluare la nivelul analizei cost-beneficiu.

7. Integrarea acțiunilor de adaptare în proiect

Pe baza evaluării opțiunilor de adaptare, se vor lua deciziile de modificare a proiectului tehnic și introducerea acestora în procedurile de achiziție publică și se va stabili un plan și responsabili pentru monitorizarea implementării măsurilor.

Metodologia detaliată este prezentată în documentul Comisiei Europene ”Guidelines for Project Managers: Making vulnerable investments climate resilient”, disponibilă la http://ec.europa.eu/clima/policies/adaptation/what/docs/non\_paper\_guidelines\_project\_managers\_en.pdf

Pentru aprobarea Studiului de Fezabilitate sunt necesare următoarele documente:

* prioritizarea conform PI;
* avizul favorabil al comitetului tehnico – economic al solicitantului;
* proiectul de HG/HCL/HCJ de aprobare a indicatorilor tehnico – economici însușit de inițiator.

*Analiza Cost Beneficiu*

Analiza Cost Beneficiu (ACB) trebuie să fie elaborată în conformitate cu prevederile *Economic Appraisal Vademecum 2021-2027 – General pronciles and sector applications* și ale Metodologiei anexate la prezentul ghid (Anexa 4). De asemenea, solicitanții vor asigura corelarea cu valorile naționale a parametrilor ACB utilizate în prioritizarea proiectelor prin PI și prezentate în raportul ACB al acestuia.

Componentele analizei Cost-Beneficiu sunt:

a) Analiza financiară;

b) Analiza economică;

c) Evaluarea riscului și analiza de senzitivitate.

# *Limba utilizată în completarea cererii de finanțare*

Limba utilizată în completarea cererii de finanțare este, obligatoriu, limba română. Orice document emis/editat in altă limbă va fi însoțit de traducerea autorizată în limba română.

# *Metodolgia de justificare și detaliere a bugetului cererii de finanțare*

Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.

Pentru fundamentarea stabilirii costului proiectului solicitantul va anexa la depunerea cererii de finanțare documente justificative pentru fiecare tip de cost (contracte similare / oferte de preț etc.) sau referirea la standardele de cost existente.

Solicitantul va întocmi bugetul respectând prevederile Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Bugetul proiectului trebuie să acopere toate costurile eligibile ale proiectului pentru întreaga perioadă de implementare.

În elaborarea bugetului proiectului, solicitanții trebuie să aibă în vedere costurile necesare, indispensabile realizării proiectului.

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

Solicitantul va corela Bugetul cu obiectivele proiectului, activitățile prevăzute, resursele alocate/estimate, cu calendarul achizițiilor publice, cu calendarul de realizare și se va asigura că toate cheltuielile sunt corect încadrate în categoria celor eligibile sau neeligibile.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora. Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: contract de furnizare încheiat, etc.

Cursul valutar la care se va calcula bugetul proiectului este cursul inforeuro din luna anterioară depunerii cererii de finanțare.

# *Anexe și documente obligatorii la depunerea cererii*

1. Declarația unică;

2. Studiul de fezabilitate;

3. Analiza cost-beneficiu întocmită în conformitate cu metodologia ACB din Anexa nr. 4 sau Analiza cost-eficacitate, în conformitate cu prevederile HG nr. 907/2016, în cazul obiectivelor de investiții a căror valoare totală estimată nu depășește pragul pentru care documentația tehnico-economică se aprobă prin hotărâre a Guvernului, potrivit prevederilor Legii nr. 500/2002 privind finanțele publice. Se va anexa inclusiv contractul de servicii/furnizare şi actele adiţionale la acesta, dacă este cazul.

4. Avizul favorabil al Comitetului Tehnico – Economic al solicitantului;

5. Analiza DNSH;

6. Analiza privind imunizarea la schimbările climatice;

Documentația privind imunizarea la schimbările climatice ar trebui să ofere un rezumat concis al diferitelor etape ale procesului de imunizare la schimbările climatice. Documentația privind imunizarea la schimbările climatice este concepută ca un document de sinteză relativ scurt, de 10-20 de pagini, deși depinde, de exemplu, de dimensiunea și complexitatea proiectului.

7. Acordul de parteneriat;

8. Decizia de înființare/extindere a UIP, inclusiv Fișele de Post/CV-urile, precum si declarațiile de conflict de interese ale acestora;

9. Planul de informare și publicitate;

10. Documente justificative pentru justificarea cheltuielilor prevăzute în bugetul cererii de finanțare (devize, contracte anterior încheiate, referate de necesitate, note de estimare etc., caiete de sarcini)

11. Documentația privind procedura de mediu - Evaluarea Impactului asupra Mediului (EIM)

Evaluarea Impactului asupra Mediului trebuie să fie în conformitate cu prevederile legislației din domeniu. Autoritățile competente pentru protecția mediului (ACPM) stabilesc dacă proiectele sunt incluse în Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

ACPM va asigura totodată consultarea publicului interesat pe parcursul dezbaterii publice.

Anexele referitoare la EIM sunt următoarele:

* Calendarul privind derularea procedurii EIM elaborat de către autoritatea competentă pentru protecția mediului;
* Rezumatul fără caracter tehnic (dacă procedura EIM se finalizează cu Acord de Mediu);
* Raportul EIA;
* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul)/Aviz de de gospodărirea apelor (va fi emis la nivel de studiu de fezabilitate);
* Declarația pentru siturile Natura 2000/Studiu de evaluare adecvată (după caz);
* Copii ale documentelor menționate în calendarul aferent procedurii EIM (inclusiv toate anunțurile), cum ar fi: (Notificarea privind solicitarea Acordului de Mediu; Anunţurile privind solicitarea Acordului de Mediu; Decizia evaluării inițiale; Decizia Etapei de încadrare; Anunțurile privind Decizia de încadrare a proiectului (după caz); Transmiterea “îndrumarului” privind definirea domeniului evaluării, după caz; Anunţurile publice privind dezbaterea publică, după caz; Lista cu observațiile publicului şi soluţionarea problemelor semnalate (anexa nr. 15 din OM 135/2010), după caz; Anunţurile publice privind decizia de emitere a Acordului de Mediu, după caz; Acordul de Mediu, după caz. Certificatul de urbanism).

Elaborarea Raportului privind Impactul asupra Mediului (RIM) se va face prin respectarea ghidurilor existente la nivelul autorităţilor responsabile cu protecţia mediului pentru proiectele de autostrăzi și drumuri: http://apmgl.anpm.ro.

12. Documente privind identificarea reprezentantului legal al solicitantului şi, dacă e cazul, pentru reprezentanții legali ai partenerilor. Pentru reprezentantul legal al solicitantului şi dacă e cazul, pentru reprezentanții legali ai liderului de parteneriat/partenerilor se va anexa în mod obligatoriu la cererea de finanțare o copie după un document de identificare (în termen de valabilitate).

Datele din documentul/documentele de identificare trebuie să fie aceleași cu cele menționate în cadrul cererii de finanțare la secțiunea privind identificarea reprezentantului legal;

13. Mandatul special/ împuternicirea specială pentru semnarea anumitor anexe/secțiuni la cererea de finanțare (dacă este cazul) și certificarea aplicației;

În cazul în care Cererea de finanțare nu este semnată de reprezentantul legal al solicitantului, ci de o persoană împuternicită în acest sens, actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: ordin, decizie, hotărâre, dispoziție etc).

De asemenea, se anexa certificarea aplicației semnată de reprezentantul legal al solicitantului/liderului de parteneriat.

Pentru declarațiile solicitate în nume personal reprezentantului legal, alte declarații în nume personal care angajează organizația în relația cu terții precum şi pentru certificarea aplicației nu se acceptă însușirea și semnarea acestora de către o altă persoană împuternicită.

**Atenție!**

Anexele se depun, la fel ca cererea de finanțare, sub semnătură electronică extinsă.

# *Aspecte administrative privind depunerea cererii de finanțare*

Cererea de finanțare se completează integral și exclusiv în aplicația MySMIS2021/SMIS2021+2021. În cazul în care din motive tehnice aplicația nu este funcțională, cererile de finanțare se vor depune pe suport hârtie, la registratura MTI.

Formularul cererii de finanțare este compus dintr-un număr de secțiuni care trebuie completate în aplicația informatică MySMIS2021/SMIS2021+2021.

În vederea înregistrării în MySMIS2021/SMIS2021+2014/2021, este necesar ca reprezentantul legal sau împuternicitul persoanei juridice care solicită finanțarea să dețină semnătură electronică extinsă conform Legii nr. 455/2011 republicate privind semnătura electronică, cu modificările și completările ulterioare.

Semnătura electronică este eliberată la cerere de către furnizorii de certificate digitale, lista acestora fiind disponibilă pe site-ul Autorității pentru Digitalizarea României, unde este actualizat periodic Registrul furnizorilor de servicii de certificare pentru semnătură electronică (https://www.adr.gov.ro/semnatura-electronica-trusted-list/).

În aplicația MySMIS2021/SMIS2021+2021, sunt două categorii de roluri:

1. Persoana care creează și administrează entitatea juridică (solicitant de finanțare) este singura care poate:

- semna electronic cererea de finanțare și transmite către AM PT prin intermediul aplicației;

- modifica profilul entității juridice;

- acorda dreptul de înrolare altor persoane;

- modifica reprezentantul legal sau împuternicitul entității juridice.

2. Persoana care se înregistrează („enroll”) la entitatea juridică creată poate:

- crea un proiect (adaugă cerere de finanțare) și completa informații în secțiunile acestuia, cu excepția datelor care sunt aduse din profilul entității juridice. Aceste acțiuni nu necesită deținerea unui certificat digital;

- încărca documente în secțiunile cererii de finanțare semnate electronic în prealabil în nume propriu. Pentru aceasta, este necesar un certificat digital.

La aceeași entitate juridică se pot înregistra mai multe persoane, însă persoana care creează/administrează entitatea juridică nu poate fi decât una singură la același moment dat, iar aceasta poate fi reprezentantul legal sau o persoană împuternicită de către acesta. Reprezentantul legal sau împuternicitul va completa Declarația privind reprezentarea persoanei juridice, document generat de aplicația MySMIS2021/SMIS2021+ la momentul înregistrării în aplicație.

Persoana împuternicită trebuie să aibă delegată calitatea de reprezentant legal conform unui act administrativ în vigoare în cazul instituțiilor publice/act de împuternicire valabil în cazul entităților private.

În acest context, recomandăm ca în acest act să se includă și drepturi și obligații privind crearea entității juridice (în cazul în care aceasta nu este deja creată), administrarea profilului acesteia, realizarea acțiunilor prevăzute în declarația generată automat de aplicație, precum și predarea entității juridice în cazul suspendării/încetării raporturilor de muncă.

După crearea entității juridice, se pot înregistra persoane. Persoanele înregistrate/persoana care administrează entitatea pot/poate crea și edita proiecte.

La adăugarea cererii de finanțare se definește titlul proiectului și se selectează apelul pe care se depune acesta. Pentru definirea titlului proiectului recomandăm a nu se utiliza sintagme/elemente care pot suferi modificări pe parcursul perioadei de evaluare/implementare a proiectului deoarece acestea nu se mai pot modifica ulterior (de exemplu, denumirea instituției ce va beneficia de finanțare sau perioada de implementare a proiectului).

După crearea/alegerea unui proiect se pot introduce date (completa funcțiile) pe structura definită de AM la apelul ales pentru acel proiect. Introducerea de date se poate face pe pași, unul după celălalt sau utilizând aleatoriu funcțiile din stânga ecranului.

Sistemul permite atașarea de documente, cu condiția ca, la definirea apelului de către AM pentru funcția respectivă, să fi fost permisă atașarea de documente.

# *Anexele și documente obligatorii la momentul contractării*

În etapa de contractare AM va solicita solicitanților, prin sistemul informatic MySMIS2021/SMIS2021+, să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate, cu excepția acelor informații și documente pe care AM le poate obține în mod direct din bazele de date administrate de alte instituții publice, pe baza Protocoalelor încheiate cu acestea. În situația în care obținerea acestor informații și documente în mod direct nu este posibilă sau informațiile nu corespund cu cele furnizate de solicitant, AM PT va solicita clarificări solicitantului și documentele doveditoare. Solicitanții au obligația să răspundă în termen de 15 zile lucrătoare de la data primirii solicitării de transmitere a documentelor sau a solicitării de clarificări, sub sancțiunea respingerii cererii de finanțare.

Documentele necesare la momentul contractării sunt:

1. HG/HCL/HCJ de expropriere, contract de concesiune, HG de administrare sau, după caz, orice act care conferă dreptul de administrare, carte funciară etc.

2. Certificat de atestare fiscală, în original, privind îndeplinirea obligaţiilor de plată la bugetul general consolidat eliberat de organul fiscal competent, în termenul de valabilitate care să ateste că solicitantul nu se încadrează din punct de vedere al obligaţiilor restante la bugetele publice în situaţia în care obligaţiile de plată nete depăşesc 1/12 din totalul obligaţiilor datorate în ultimele 12 luni, în cazul certificatului de atestare fiscală emis de Agenţia Naţională de Administrare Fiscală, conform Legii nr. 207/ 2015 privind Codul de procedură fiscală (Atenție: În certificatul de atestare fiscală, privind îndeplinirea obligaţiilor de plată la bugetul general consolidat, trebuie să fie completată inclusiv Secțiunea C. Informații privind verificarea eligibilității contribuabililor pentru accesarea fondurilor nerambursabile);

3. Certificate de atestare fiscală, în original, privind îndeplinirea obligaţiilor de plată către bugetele locale eliberate de Direcţia de taxe şi impozite locale, în original, pentru sediul social şi toate punctele de lucru menţionate în certificatul constatator, în termenul de valabilitate care să ateste că solicitantul nu se încadrează din punct de vedere al obligaţiilor restante la bugetele publice în situaţia în care obligațiile de plată depăşesc 1/6 din totalul obligaţiilor datorate în ultimul semestru, în cazul certificatului de atestare fiscală emis de autorităţile publice locale, conform Legii 207/2015 privind Codul de procedurǎ fiscalǎ;

4. Certificat de cazier fiscal al solicitantului, în original, eliberat de organul fiscal competent, conform OMFP nr. 2.696/2011 privind aprobarea modelului şi conţinutului formularisticii necesare pentru solicitarea şi comunicarea datelor înscrise în cazierul fiscal, modul de organizare, gestionare şi acces la informațiile din cazierul fiscal;

5. Certificat de cazier judiciar al reprezentantului legal al solicitantului (în original), conform Legii nr. 290/2004 privind cazierul judiciar, cu modificările şi completările ulterioare;

6. Documentele de înființare a Solicitantului/Partenerilor;

7. HG de aprobare a indicatorilor tehnici/ Nota de fundamentare privind necesitatea și oportunitatea efectuării cheltuielilor aferente celorlalte categorii de investiții și/sau HCL/HCJ de aprobare a indicatorilor tehnici/ Nota de fundamentare privind necesitatea și oportunitatea efectuării cheltuielilor aferente celorlalte categorii de investiții;

8. Fila buget/ hotărârea consiliului de administrație/documente care atestă capacitatea financiară de a suporta cheltuielile proiectului.

# *Renunțarea la cererea de finanțare*

Pe tot parcursul procesului de evaluare, selecție și contractare, un solicitant are dreptul de a renunța la cererea de finanțare depusă.

Renunțarea poate fi făcută doar de reprezentantul legal/ persoana împuternicită al/ a solicitantului în mod expres prin mandat special/ împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, numărul de înregistrare al cererii de finanțare și codul SMIS alocat pentru aceasta.

Corespondența privind renunțarea la cererea de finanțare se va purta, exclusiv, prin intermediul platformei MySMIS2021/SMIS2021+.

Cererea de renunțare va fi înregistrată la registratura AM PT și pe baza acesteia cererea de finanțare va fi exclusă din procesul de evaluare, selecție și contractare.

# ***PROCESUL DE EVALUARE, SELECȚIE ȘI CONTRACTARE A PROIECTELOR***

# *Principalele etape ale procesului de evaluare, selecție și contractare*

Procesul de evaluare, selecție și contractare cuprinde următoarele etape:

(1) Asumarea îndeplinirii condițiilor de conformitate administrativă și eligibilitate de către solicitanți prin completarea Declarației unice;

(2) Evaluarea tehnico-economică a proiectului de către AM PT;

(3) Verificarea documentelor doveditoare privind îndeplinirea cerințelor de conformitate administrativă și eligibilitate de către AM PT și semnarea contractului de finanțare.

În etapa de evaluare tehnico-economică, AM PT va fi beneficia de asistență din partea Băncii Europene de Investiții prin JASPERS și PASSA.

După finalizarea procesului de evaluare tehnico-economica a proiectului, pentru proiectele care au îndeplinit toate criteriile și subcriteriile, AM PT solicita documentele menționate în Declarația unică. Dacă Solicitantul face dovada existentei acestora, AM PT redactează nota de aprobare a proiectului și ulterior comunicării acesteia, se va semna contractul de finanțare.

# *Conformitate administrativă – DECLARAȚIA UNICĂ*

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza Declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021/SMIS2021+.

Condițiile de eligibilitate ale solicitanților de fonduri externe nerambursabile fac obiectul unei declarații unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică de către reprezentantul legal al solicitantului.

În cazul proiectelor cu implementare în parteneriat, fiecare partener va completa declarația unică care va fi semnată cu semnătură electronică de către reprezentantul legal al partenerului. Declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai partenerilor.

Declarația unică se completează de către solicitant direct în aplicația MySMIS2021/SMIS2021+ prin bifare cu DA sau NU la criterii.

Dacă cel puțin o cerință este bifată "Nu", atunci când se va apăsa butonul de "Blocare declarație" se va face această verificare și se va afișa mesajul de atenționare "Proiectul sau solicitantul/partenerul nu îndeplinește cerințele de eligibilitate! Nu se poate transmite cererea de finanțare deoarece nu sunt îndeplinite toate condițiile de eligibilitate administrative!".

Dacă declarația este corectă (are toate cerințele bifate cu "Da"), reprezentantul legal va putea genera declarația unică. Aceasta va fi semnată de către reprezentantul legal și încărcată în aplicație.

Cererea de finanțare nu va putea fi transmisă dacă nu are atașată declarația unică a liderului și după caz a declarației tuturor partenerilor din proiect.

Declarația unică este o declarație emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații.

La încheierea contractului de finanțare în situația în care proiectul este selectat și propus pentru contractare solicitantul să facă dovada prin documente justificative a condițiilor de eligibilitate prevăzute de ghidul solicitantului. Solicitanții care în etapa de contractare până la termenul stabilit de către AM PT nu fac dovada îndeplinirii criteriilor de eligibilitate conform declarației unice prezentată în etapa de depunere a cererii de finanțare sunt declarați respinși, iar contractul de finanțare nu va fi semnat.

După verificarea digitalizată a conformității administrative, sistemul informatic MySMIS2021/SMIS2021+ va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea automată a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare tehnică și financiară.

# *Etapa de evaluare preliminară – dacă este cazul (specific pentru intervențiile FSE+)*

Nu se aplică prezentului apel.

# *Evaluarea tehnică și financiară. Criterii de evaluare tehnică și financiară*

Evaluarea tehnică și financiară (ETF) se realizează în baza prevederilor prezentului ghidului, precum și în baza oricăror instrucțiuni AM PT referitoare la etapa ETF aferentă apelului și se completează grila de evaluare – (Anexa nr.5).

Evaluatorii vor parcurge cererea de finanțare și anexele și vor urmări îndeplinirea criteriilor de evaluare, așa cum sunt ele prezentate în cadrul prezentului ghid/ conform instrucțiunilor/ corrigendum-urilor emise și pe baza celor precizate în grila unică de evaluare – secțiunea ETF.

Evaluatorii vor justifica îndeplinirea fiecărui criteriu/ subcriteriu analizat. Justificările trebuie să fie clare, succinte, cu referințe precise la cererea de finanțare analizată.

Scrisoarea de clarificări va cuprinde și informațiile referitoare la efectuarea vizitei pe teren, dacă se va considera că este necesară o astfel de vizită. Vizita în teren se va realiza concomitent cu derularea transmiterii solicitărilor de clarificări în MySMIS2021, la data propusă de AM PT și agreată de solicitant, dar nu mai târziu de ultimele 5 zile lucrătoare aferente acestei etape.

Răspunsul la solicitarea de clarificări se va depune în mod similar depunerii cererii de finanțare.

Nerăspunderea în termen la solicitările de clarificări poate conduce la respingerea cererii de finanțare, aceasta fiind evaluată doar în baza documentelor și a informațiilor existente. În acest caz, secțiunea ETF se poate completa strict în baza documentelor depuse inițial/ incomplete de către solicitant, punctajul proiectului fiind afectat corespunzător.

După încărcarea cererii de finanțare pe platforma electronică SMIS 2021+, AM PT va trece direct la evaluarea tehnico-economică, care va cuprinde patru criterii:

(1) Admisibilitatea: scopul acestui criteriu este de a realiza minimele verificări cu privire la: calitatea solicitantului de a implementa proiectul pe care îl propune, contribuția proiectului la realizarea priorității PT, si a Obiectivelor Specifice, eligibilitatea perioadei de implementare a proiectului (daca proiectul propus spre finanțare nu fost finalizat înaintea depunerii cererii de finanțare) pe baza informațiilor asumate prin declarația unică a solicitantului care se depune odată cu cererea de finanțare si a faptului ca dosarul cererii de finanțare este complet (au fost depuse toate documentele necesare împreună cu cererea).

(2) Maturitatea proiectului: prin acest criteriu se urmărește în ce măsură beneficiarul poate demara principalele activități ale proiectului în vederea atingerii obiectivelor acestuia. În sectorul infrastructurii de transport, un proiect matur presupune că indicatorii tehnico-economici au fost aprobați prin HG. Din acel moment el trece în stadiul de obiectiv de investiții și se pot aloca resurse bugetare pentru exproprieri în baza unor HG-uri succesive, conform graficului de eșalonare al execuției.

Atingerea acestui stadiu de maturitate oficial înseamnă că pentru proiect s-a finalizat Studiul de Fezabilitate, cu toate componentele prevăzute în HG nr. 907/2016, si s-au obținut avizele și acordurile prevăzute în Certificatul de Urbanism, pentru faza SF. Dintre avizele necesare, cel mai important este actul administrativ al autorității competente pentru protecția mediului prin care sunt stabilite condițiile și masurile pentru protecția mediului. Obținerea avizului de mediu implică parcurgerea unei proceduri complexe, de durată (în funcție de complexitatea proiectului) în urma căreia pot rezulta recomandări sau dispoziții de modificare/adaptare a soluției tehnice.

(3) Conformitatea: în verificarea conformității se va urmări în ce măsură documentele care însoțesc cererea de finanțare respectă condițiile de formă și conținutul normat în cadrul ghidului solicitantului și al altor acte normative sau ghiduri/orientări specifice, în legislația privind imunitatea la schimbările climatice și respectarea principiului DNSH. Totodată, proiectul nu trebuie să fie vizat de vreo acțiune a Comisiei cu privire la o încălcare în temeiul articolului 258 din Tratatul privind funcționare a Uniunii Europene(TFUE).

(4) Legalitatea: Pentru proiectele începute înainte de depunerea cererii de finanțare se va verifica dacă legislația aplicabilă a fost respectată

Pentru criteriile: (1) Admisibilitate, (2) Maturitate, (3) Conformitate și (4) Legalitate, procedura de evaluare este una calitativa, care implică constatarea îndeplinirii cerințelor prin metoda trece/nu trece (DA/NU). Pentru aceste criterii, aprobarea este condiționata de conformitatea fiecărui subcriteriu. Orice neconformitate atrage respingerea cererii de finanțare.

# *Aplicarea pragului de calitate*

Pentru evaluarea cererilor de finanțare în cadrul acestui proiect nu au fost stabilite praguri de calitate.

# *Aplicarea pragului de excelență*

Pentru evaluarea cererilor de finanțare în cadrul acestui proiect nu au fost stabilite praguri de excelenta.

# *Notificarea rezultatului evaluării tehnice și financiare*

Grilele de evaluare tehnică și financiară se completează și se generează în sistemul informatic MySMIS2021/SMIS2021+2021/SMIS2021+. Rezultatele evaluării tehnice și financiare se comunică solicitantului, indicându-se calificativul, respectiv rezultatul obținut, pentru fiecare criteriu în parte, însoțit de justificarea aferentă

În urma finalizării procesului de evaluare tehnică și financiară în cadrul P6, proiectul poate fi declarat ADMIS sau RESPINS.

# *Contestații*

**Contestarea rezultatului evaluării tehnice și financiare**

Un solicitant de finanțare/liderul de parteneriat de finanţare nerambursabilă care se consideră nedreptăţit de rezultatele procesului de evaluare, selecţie şi contractare poate formula o contestaţie pe cale administrativă, care va fi trimisă spre soluţionare către AM PT, în termen de 30 de zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația se transmite obligatoriu în platforma MYSMIS2021 și va conține documentele solicitate, scanate și semnate cu semnatură electronică de către reprezentantul legal al solicitantului și/sau a persoanei împuternicite expres de către acesta.

Contestațiile trimise la o altă adresă decât cele menționate (fizică sau electronică) sau după termenul anterior de 30 de zile menționat nu vor fi luate în considerare, rezultatul obtinut în cadrul procesului de evaluare, selecţie și contractare fiind menţinut.

Contestaţia, pentru a fi admisă, trebuie să cuprindă cel puţin următoarele elemente:

a) datele de identificare ale solicitantului: denumirea, sediul, datele de contact, precum şi alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum şi ale cererii de finanţare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestaţiei;

d) criteriul/criteriile contestat(e);

e) motivele de fapt şi de drept pe care se întemeiază contestaţia, detaliate pentru fiecare criteriu de evaluare şi selecţie în parte contestat;

f) semnătura reprezentantului legal/împuternicitului solicitantului.

La contestație se vor alătura copii de pe înscrisurile de care contestatarul înțelege a se folosi în motivarea contestației. Contestatarul nu poate să depună documente noi care să completeze, să modifice sau să înlocuiască documentele a căror analiză a condus la actul administrativ contestat.

Contestația se va analiza în baza ultimei variante a cererii de finanțare și a anexelor care au fost încărcate în platforma MySMIS2021, aceleași care au stat la baza deciziei de evaluare care face obiectul contestației.

Pentru soluţionarea contestaţiilor, prin decizie a conducătorului AM PT, după caz, se constituie Comitetul de soluţionare a contestaţiilor, care poate solicita informaţii şi documente necesare pentru soluţionarea contestaţiei, cu respectarea principiilor tratamentului egal şi nediscriminării. Atribuţiile şi responsabilităţile Comitetului de soluţionare a contestaţiilor sunt stabilite prin decizie a conducătorului autorităţii de management/organismului intermediar, după caz, conform procedurilor operaţionale.

Comitetul de soluţionare a contestaţiilor soluţionează contestaţia în termen de 30 de zile calendaristice de la data înregistrării acesteia şi emite o decizie motivată, care se comunică solicitantului sau, după caz, liderului de parteneriat, prin grija autorităţii de management/organismului intermediar, electronic, prin intermediul sistemului informatic MySMIS2021/SMIS2021+.

Împotriva soluției stabilite prin decizie de către Comitetul de soluționare a contestațiilor se poate formula plângere în termenul prevăzut de lege la instanța de contencios administrativ în a cărei rază teritorială își are domiciliul/sediul solicitantul, în conformitate cu prevederile Legii nr. 554/2004, cu modificările și completările ulterioare.

În cazul admiterii contestației ca rezultat al reevaluării tehnice și financiare, AM PT procedează la inițierea etapei de contractare, având în vedere considerentele deciziei de soluționare a contestației.

**Contestarea deciziei de respingere a finanțării în etapa de contractare**

Împotriva deciziei de respingere a finanțării, solicitantul/ liderul de parteneriat poate formula contestație pe cale administrativă, la autoritatea de management/organismul intermediar, după caz, în termen de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+. Comitetul de soluționare a contestațiilor, numit prin decizie a conducătorului autorității de management soluționează contestația, prin decizie motivată, în termen de 30 de zile calendaristice, calculat de la data înregistrării acesteia în sistemul informatic MySMIS2021/ SMIS2021+. Decizia de soluționare a contestației se comunică solicitantului/liderului de parteneriat, după caz, prin grija autorității de management, electronic, prin intermediul sistemului informatic MySMIS2021/SMIS2021+, respectiv prin intermediul sistemului informatic MySMIS2014/ SMIS2014+Împotriva soluției stabilite prin decizie de către Comitetul de soluționare a contestațiilor, Solicitantul poate formula plângere, în conformitate cu prevederile Legii nr. 554/2004.

În cazul admiterii contestației ca rezultat al reverificării modului de îndeplinire a condițiilor de eligibilitate, AM PT procedează la emiterea deciziei de finanțare sau semnarea contractului de finanțare, având în vedere considerentele deciziei de soluționare a contestației.

# *Contractarea proiectelor*

# *Verificarea îndeplinirii condițiilor de eligibilitate*

Intrarea în etapa de contractare este adusă la cunoștința solicitantului al cărui proiect a îndeplinit condițiile prevăzute în Ghidul solicitantului şi ale căror rezultate confirmă îndeplinirea condițiilor pentru selecție sunt notificați cu privire la trecerea în etapa de contractare, prin aplicația informatică MySMIS2021/SMIS2021+2021/SMIS2021+, în termen de 5 zile lucrătoare de la data finalizării etapei de evaluare tehnică şi financiară, respectiv de la data soluționării contestațiilor.

În etapa de contractare AM va solicita, prin sistemul informatic MySMIS2021/SMIS2021+2021/SMIS2021+, solicitanților să facă dovada celor declarate prin Declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate, cu excepția acelor pe care le poate obține în mod direct, în baza consimțământului acestora, cu respectarea prevederilor legale privind protecția datelor cu caracter personal, din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor.

Documentele verificate deja în procesul de evaluare tehnică şi financiară şi pe care le-a considerat că îndeplinesc condițiile de formă şi conținut necesare pentru trecerea în etapa de contractare nu mai pot fi solicitate încă o dată, cu excepţia documentelor pentru care este necesară prezentarea dovezii valabilităţii acestora şi în etapa de contractare, precum şi a documentelor pentru care se constată erori materiale.

Solicitantul/liderul de parteneriat și partenerul, după caz, care în etapa de contractare până la termenul stabilit de către autoritatea de management nu fac dovada îndeplinirii condițiilor de eligibilitate conform Declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat, cu excepția situației de încheiere a contractelor cu clauză suspensivă de reziliere reglementată la art. 6 alin. (7) din OUG 23/2023.

Emitenţii de acorduri, avize, certificate, autorizaţii şi alte documente necesare, prevăzute de legislaţia aplicabilă, pot prelungi valabilitatea acestora fără a mai fi necesară începerea unei noi proceduri şi/sau solicitarea de noi documente pentru acele categorii de proiecte aflate în etapa de contractare, la solicitarea scrisă a solicitanţilor, în condiţiile legii. Solicitanţii au obligaţia să se asigure că la emiterea ordinului de începere a execuţiei lucrărilor sunt îndeplinite toate condiţiile legale pentru executarea acestora.

În situația în care obținerea acestor informații și documente în mod direct nu este posibilă sau informațiile nu corespund cu cele furnizate de solicitant, AM PT va solicita de a solicita clarificări solicitantului și documentele doveditoare. Solicitanții au obligația să răspundă în termen de 15 zile lucrătoare de la data primirii solicitării de transmitere a documentelor sau a solicitării de clarificări, sub sancțiunea respingerii cererii de finanțare.

# *Decizia de acordare/respingere a finanțării*

AM PT va emite decizia de selecție/aprobare a finanțării, după ce se asigură că sunt îndeplinite cerinţele minime obligatorii pentru selectarea proiectelor, aşa cum sunt acestea prevăzute la art. 73 alin. (2) din Regulamentul (UE) 1060/2021, cu modificările şi completările ulterioare.

Autoritatea de management emite decizia de respingere a cererii de finanțare, conform procedurilor proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

a) solicitantul nu face dovada că cele declarate prin declaraţia unică sunt conforme cu realitatea şi corespund cerinţelor din Ghidul solicitantului;

b) solicitantul nu răspunde în termenul de 15 zile lucrătoare la clarificările care sunt solicitate de autoritatea de management.

Decizia de respingere a finanțării unui proiect se aduce la cunoștința solicitantului prin sistemul informatic și va conține, cel puțin următoarele elemente:

* datele de identificare ale solicitantului şi ale cererii de finanţare: titlu, cod unic SMIS;
* datele de identificare ale reprezentantului legal al solicitantului sau împuternicitului acestuia;
* conţinutul deciziei de respingere;
* motivele de drept şi de fapt ale respingerii proiectului;
* termenul de contestare şi modalitatea de transmitere a contestaţiei;
* organele împuternicite cu soluţionarea contestaţiei;
* semnătura reprezentantului legal/împuternicitului autorităţii de management/ organismului intermediar, după caz.

# *Definitivarea planului de monitorizare al proiectului*

Planul de monitorizare va acoperi cel puțin:

* informații sau orientări privind stabilirea indicatorilor de etapă și a criteriilor și documentelor prin care se poate demonstra realizarea acestora în etapa de implementare a proiectului;
* prevederile contractuale aplicabile indicatorilor de etapă, precum și în legătură cu importanța acestora în activitatea de monitorizare și implicațiile asociate nerespectării indicatorilor de etapă.

Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.

Solicitantul va întocmi Planul de monitorizare a proiectului, care va fi verificat de către AM PT, iar după validarea indicatorilor de etapă (dacă este cazul), acesta se va constitui anexă la contractul de finanțare.

Planul de monitorizare al proiectului poate face obiectul unor modificări prin act adițional la contractul/decizia de finanțare.

# *Semnarea contractului de finanțare /emiterea deciziei de finanțare*

Pentru proiectele selectate, în baza deciziei de aprobare a finanţării, AM va proceda la încheierea contractului de finanţare.

În cazul acestui apel de proiecte cu depunere continuă, durata totală până la semnarea contractului de finanţare nu poate depăşi 150 de zile calendaristice calculate de la depunerea cererii de finanţare.

În cazuri excepţionale şi pentru motive independente de solicitant, liderul de parteneriat şi parteneri, după caz, la solicitarea acestora, procesul de contractare poate fi suspendat, sub condiţia ca perioada de suspendare să nu afecteze proiectul, astfel încât să se asigure implementarea acestuia în condiţii optime, în conformitate cu cererea de finanţare şi cu încadrare în perioada de programare. Perioadele cumulate de suspendare nu pot depăşi 45 de zile calendaristice.

Contractul de finanțare se generează în cadrul aplicației MySMIS2021/SMIS2021 și se semnează numai în format electronic de către reprezentantul legal/persoanele împuternicite ale AM şi reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Contractul de finanțare (Anexa nr. 13) va fi semnat de către reprezentanții AM PT și reprezentantul legal al solicitantului/liderului de parteneriat, acesta intrând în vigoare la data semnării ultimei părți semnatare. În cazul în care solicitantul nu respectă termenul de semnare a contractului de finanțare şi de returnare, AM PT îşi rezervă dreptul de a respinge finanţarea.

# ***ASPECTE PRIVIND CONFLICTUL DE INTERESE***

Conflictul de interese și modul de prevenire și abordare a acestuia este definit/descris în următoarele cu acte caracter normativ sau orientativ:

* Regulamentul financiar (UE) 2018/1046:

art. 61: „(1) Actorilor financiari în sensul capitolului 4 de la prezentul titlu și celorlalte persoane, inclusiv autorități naționale la orice nivel, implicate în execuția bugetară în cadrul gestiunii directe, indirecte și partajate a bugetului, inclusiv în elaborarea actelor pregătitoare corespunzătoare, precum și în auditarea sau controlul bugetului le este interzis să ia măsuri care pot genera un conflict între propriile lor interese și cele ale Uniunii. De asemenea, aceștia iau măsurile adecvate pentru a preveni apariția unui conflict de interese în ceea ce privește funcțiile aflate în responsabilitatea lor și pentru a aborda situațiile care pot fi, în mod obiectiv, percepute ca un conflict de interese.

(2) În cazul în care există un risc de conflict de interese care implică un membru al personalului unei autorități naționale, persoana în cauză sesizează superiorul său ierarhic cu privire la acest aspect. Atunci când un astfel de risc există pentru personalul care intră sub incidența Statutului funcționarilor, persoana în cauză sesizează ordonatorul de credite delegat relevant. Superiorul ierarhic sau ordonatorul de credite delegat relevant confirmă în scris dacă se constată existența unui conflict de interese. Atunci când se constată existența unui conflict de interese, autoritatea împuternicită să facă numiri sau autoritatea națională relevantă se asigură că persoana în cauză încetează toate activitățile în legătură cu respectiva chestiune. Ordonatorul de credite delegat relevant sau autoritatea națională relevantă se asigură că orice măsuri ulterioare adecvate se iau în conformitate cu legislația aplicabilă.

(3) În sensul alineatului (1), un conflict de interese există în cazul în care **exercitarea imparțială și obiectivă a funcțiilor** unui actor financiar sau ale unei alte persoane, menționate la alineatul (1), **este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect**.”;

* Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare;
* Legea nr. 176/2010 privind integritatea în exercitarea funcțiilor şi demnităților publice, pentru modificarea şi completarea Legii nr. 144/2007 privind înființarea, organizarea şi funcționarea Agenției Naționale de Integritate, precum şi pentru modificarea şi completarea altor acte normative, cu modificările și completările ulterioare;
* Legea nr. 98/2016 privind achizițiile publice cu modificările și completările ulterioare;
* Codul Penal,

art. 301(1): ”Fapta funcționarului public care, în exercitarea atribuțiilor de serviciu**, a îndeplinit un act ori a participat la luarea unei decizii prin care s-a obținut, direct sau indirect, un folos patrimonial, pentru sine, pentru soțul său, pentru o rudă ori pentru un afin până la gradul II inclusiv sau pentru o altă persoană cu care s-a aflat în raporturi de muncă în ultimii 5 ani sau din partea căreia a beneficiat ori beneficiază de foloase de orice natură**, se pedepsește cu închisoarea de la unu la 5 ani şi interzicerea exercitării dreptului de a ocupa o funcție publică.”;

* Comunicare a Comisiei *Orientări privind evitarea și gestionarea conflictelor de interese în temeiul Regulamentului financiar* (2021/C 121/01);
* Ghidul OLAF (Direcția D Politică, Unitatea D.2 Prevenirea fraudei) privind identificarea conflictelor de interese în procedurile de achiziții publice (orientări generale, recomandări și cele mai bune practici în materie).

În cadrul evaluării proiectului, toate persoanele care participă la procesul de evaluare și la acordarea finanțării au obligația de a semna declarația privind conflictul de interese. De asemenea, Solicitantul va completa Declarația unica si va depune Declarații privind conflictul de interese atât pentru membrii echipelor de implementare a proiectului cât și pentru reprezentanții legali ai Solicitantului. În verificarea achizițiilor publice se vor urmări în mod special aspecte legate de existența unui conflict de interese, în conformitate cu prevederile legale aplicabile. Solicitantul are obligația de a asigura furnizarea următoarelor categorii de date privind utilizarea fondurilor: Prenumele, numele și data nașterii beneficiarului real/beneficiarilor reali al/ai destinatarului fondurilor sau al contractantului, astfel cum este definit la art.3, alin.(6) din DIRECTIVA (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei.

# ***ASPECTE PRIVIND PRELUCRAREA DATELOR CU CARACTER PERSONAL***

Prin Declarația unică, emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, solicitantul își exprimă acordul cu privire la utilizarea și prelucrarea datelor cu caracter personal de către AM sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, în conformitate cu prevederile Regulamentului UE 679/2016 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor)*, precum și prelucrarea, stocarea/arhivarea datelor conform normelor legale incidente.

# ***ASPECTE PRIVIND MONITORIZAREA TEHNICĂ ȘI RAPOARTELE DE PROGRES***

# *Rapoartele de progres*

Rapoartele de progres se depun lunar în formatul prevăzut în Anexa la Ghid (Anexa nr.11).

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor Ghidului solicitantului și ale contractului de finanțare, în termen de 30 de zile de la finalizarea perioadei de raportare.

Rapoartele de progres se elaborează în procesul de monitorizare al proiectelor, fiind disponibile în aplicația informatică MySMIS2021/SMIS2021+ şi sunt însoțite de documente justificative, în scopul urmăririi progresului proiectelor şi stadiului îndeplinirii indicatorilor de realizare şi rezultat, al respectării planului de monitorizare a proiectului şi al realizării indicatorilor de etapă din plan.

Rapoartele de progres depuse de către beneficiari contribuie la monitorizarea proiectului în intervalul dintre doi indicatori de etapă consecutivi sau dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, raportul de progres și documentele justificative care îl însoțesc pot proba îndeplinirea indicatorului de etapă la finalul perioadei pentru care se face raportarea.

Autoritatea de management aplică măsuri consolidate de monitorizare şi poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate şi stadiul din rapoartele de progres şi pe care are obligația de a le prevedea în contractul finanțare.

# *Vizitele de monitorizare*

Vizitele de monitorizare pot fi vizite la faţa locului, speciale de tip ad-hoc, încrucişate şi ex post, vizite pe teren la beneficiarii proiectelor, atât în perioada de implementare, cât şi postimplementare, pe perioada în care beneficiarul/liderul de parteneriat are obligaţia de a asigura caracterul durabil al operaţiunilor potrivit prevederilor art. 65 din Regulamentul (UE) 2021/1.060, cu modificările şi completările ulterioare.

Vizitele de monitorizare au ca scop urmărirea şi validarea îndeplinirii indicatorilor de etapă din planul de monitorizare a proiectului.

În termen de 10 zile lucrătoare de la data vizitei efectuate la fața locului AM elaborează și generează Raportul de vizită prin sistemul informatic MySMIS2021/SMIS2021, în conformitate cu prevederile procedurilor operaţionale.

# *Mecanismul specific indicatorilor de etapă. Planul de monitorizare*

Planul de monitorizare va acoperi cel puțin:

* informații sau orientări privind stabilirea indicatorilor de etapă și a criteriilor și documentelor prin care se poate demonstra realizarea acestora în etapa de implementare a proiectului;
* prevederile contractuale aplicabile indicatorilor de etapă, precum și în legătură cu importanța acestora în activitatea de monitorizare și implicațiile asociate nerespectării indicatorilor de etapă.

Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.

AM verifică şi validează indicatorii de etapă care vor prevăzuţi în Planul de monitorizare a proiectul pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare, cu excepția situației în care data de începere a implementării proiectului este anterioară datei de semnare a contractului de finanţare, situație în care primul indicator de etapă este raportat la data semnării contractului de finanţare.

Solicitantul va întocmi Planul de monitorizare a proiectului, care va fi verificat de către AM PT, iar după validarea indicatorilor de etapă, acesta se va constitui anexă la contractul de finanțare.

În intervalul dintre doi indicatori de etapă consecutivi, autoritatea de management monitorizează proiectul în cauză pe baza rapoartelor de progres şi a vizitelor de monitorizare, putând utiliza un sistem specific de repere intermediare şi instrumente de monitorizare detaliate în procedurile operaţionale ale autorităţii de management/organismului intermediar care să permită evaluarea permanentă a evoluţiei progresului implementării proiectului şi posibile abateri de la graficul de implementare sau de natură să afecteze atingerea indicatorilor de realizare şi de rezultat.

Autoritatea de management are obligația de a monitoriza îndeplinirea indicatorilor de etapă şi sprijină beneficiarul pentru a identifica soluţii adecvate pentru îndeplinirea indicatorilor de etapă şi pentru buna implementare a proiectelor care fac obiectul contractului de finanţare.

# ***ASPECTE PRIVIND MANAGEMENTUL FINANCIAR***

# *Mecanismul cererilor de prefinanțare*

În conformitate cu prevederile art. 18 din OUG nr. 133/2021, pentru beneficiarul acestei priorități nu se aplică mecanismul specific cererilor de prefinanțare.

# *Mecanismul cererilor de plată*

În conformitate cu prevederile art. 22 din OUG nr. 133/2021, pentru beneficiarul acestei priorități nu se aplică mecanismul specific cererilor de plată.

# *Mecanismul cererilor de rambursare*

Beneficiarii/Liderii de parteneriat depun la AM PT cereri de rambursare pentru cheltuielile efectuate în condițiile art. 25 din OUG nr. 133/2021.

În termen de maximum 20 de zile lucrătoare de la data depunerii de către beneficiar a cererii de rambursare AM PT autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plății, autoritatea de management notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru depunerea de către beneficiar/liderul de parteneriat a unor documente adiționale sau clarificări solicitate de autoritatea de management termenul de 20 de zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare. Nedepunerea de către beneficiar/liderul de parteneriat a documentelor sau clarificărilor solicitate în termenul prevăzut în contractul de finanțare atrage respingerea parțială sau totală, după caz, a cererii de rambursare.

Pentru proiectele implementate în parteneriat, liderul de parteneriat depune cererea de rambursare, iar autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului/deciziei de finanțare și prevederilor acordului de parteneriat, parte integrantă a acestuia/acesteia.

# *Graficul cererilor de prefinanțare/plată/rambursare*

Graficul cererilor de rambursare va fi stabilit de către solicitant/liderul de parteneriat odată cu încheierea contractului de finanțare. Potrivit prevederilor art. 15 alin. (3) din OUG nr. 23/2023, contractul de finanțare poate fi modificat de beneficiar printr-o notificare, care nu face obiectul aprobării de către autoritatea de management, în urma modificărilor intervenite în graficul de depunere a cererilor de rambursare a cheltuielilor, cu respectarea condiționalităților stabilite prin Ghidul solicitantului.

# *Vizitele la fața locului*

Autoritatea de Management își rezervă dreptul de a face vizite la fața locului atât în cadrul procesului de evaluare, în implementare, cât și în vederea stabilirii funcționalității unităților de implementare a proiectului.

Vizita în teren, desfășurată la locul de implementare propus în cererea de finanțare, va avea scopul de a verifica dacă informațiile prezentate în cererea de finanțare și anexele acesteia (documente de proprietate, documentații tehnico-economice, raportul privind stadiul fizic) sunt corelate cu realitatea din teren. Concluziile/recomandarile rezultate în urma vizitei se vor menționa in Formularul vizită la locul de implementare – Anexa nr.12.

# ***MODIFICAREA GHIDULUI SOLICITANTULUI***

# *Aspectele care pot face obiectul modificărilor prevederilor ghidului solicitantului*

Aspectele prevăzute în cadrul prezentului ghid se raportează la legislația în vigoare.

Modificarea prevederilor legale în vigoare poate determina AM PT să solicite documente suplimentare și/sau respectarea unor condiții suplimentare față de prevederile prezentului document, pentru conformarea cu modificările legislative intervenite.

Solicitanții la finanțare au obligația de a respecta legislația în vigoare la nivel național şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea Autorității de Management a Programului Transport, solicitări la care potențialii beneficiari au obligația de a răspunde, în caz contrar, cererea de finanțare putând fi respinsă din procesul de evaluare, selecție și contractare.

# *Condiții privind aplicarea modificărilor pentru cererile de finanțare aflate în procesul de selecție (condiții tranzitorii)*

AM PT poate emite corrigendum-uri/ instrucțiuni de modificare/ completare a prevederilor ghidului solicitantului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare.

În funcție de modificările intervenite, AM PT se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.

# ***ANEXE***

* Anexa 1- Declarația unică;
* Anexa 2 - Cererea de finanțare;
* Anexa 3 - Evaluare DNSH - Programul Transport 2021-2027;
* Anexa 4 - Metodologia ACB;
* Anexa 5 – Lista de verificare tehnico-economică;
* Anexa 6 - Lista de verificare pentru subcriteriul 1.3;
* Anexa 7 - Lista de verificare pentru subcriteriul 3.1;
* Anexa 8 - Lista de verificare pentru subcriteriul 3.4;
* Anexa 9 - Lista de verificare pentru subcriteriul 3.5;
* Anexa 10 – Bugetul proiectului;
* Anexa 11 – Raport de progres;
* Anexa 12 – Raport de vizită;
* Anexa 13 – Contractul de finanțare;
* Anexa 14 – Categorii de cheltuieli;
* Anexa 15 - Matricea de corelare a bugetului proiectului cu devizul general al investiției;
* Anexa 16 – Declarații privind eligibilitatea TVA

1. *Analytical Grids on the application of State aid rules to the financing of infrastructure projects*, European Commission, September 2015 [↑](#footnote-ref-1)
2. Dată orientativă, în funcție de data la care devine operațională platforma MySMIS 2021/SMIS2021+ [↑](#footnote-ref-2)
3. Conform art. 2 din OUG nr. 23/2023, bugetul alocat activității de bază în cadrul unui proiect reprezintă minimum 50% din bugetul eligibil al proiectului. [↑](#footnote-ref-3)